TotalCar.rs » Uvoznici odustali od Sajma automobila\nbeograd, novo, Salon automobila\n0 komentara 5683 pregleda\nZbog ekonomske krize i loše materijalne situacije prodavaca, Asocijacija uvoznika vozila i rezervnih delova ovog proleća neće učestvovati na Beogradskom sajmu automobila „Bg kar šou 2012“.\nMilan Belin, direktor kompanije „Reno Nisan“, potvrdio je da uvoznici neće učestvovati na Sajmu jer kupcima ne mogu da ponude popuste na koje su inače navikli, budući da su cene novih automobila od 2009. godine snižene do 30 odsto, što je za prodavce neizdrživo.\n– I pored tolikih popusta, lane je pala prodaja. Novca nema, a uslovi za podizanje kredita su rigorozni. Iako je Beogradski sajam dao maksimalno korektne uslove, učestvovanje na „BG kar šouu“ bilo bi preveliko opterećenje za uvoznike i prodavce, s obzirom na to da bi ova investicija bila nesvrsishodna – kaže Belin.\nSlobodan Spasović, direktor „Auto Čačka“, kompanije koja je generalni uvoznik „Škode“, kaže da je, za razliku od većine ostalih uvoznika, ova kuća u 2011. godini zabeležila rast od 25 odsto, ali da zbog solidarnosti sa ostalim uvoznicima „Auto Čačak“ podržava odluku uvoznika da ne učestvuje na „Bg kar šouu“.\nSlobodan Radoičić, generalni direktor „Tojote Srbija“, izjavio je juče da je ocenačlanica udruženja da zbog ekonomske situacije i ekonomskog stanja kompanije nisu u stanju da jednu takvu manifestaciju isprate.\n– „Tojota“ u Srbiji je prošle godine prodala 970 automobila, što je za oko 20 odsto manje nego u 2010. – rekao je Radoičić i dodao da su ti rezultati u skladu sa stanjem tržišta u našoj zemlji. Naime, lane je na domaćem tržištu bilo prodato oko 33.000 automobila, što je za oko 30 odsto manje nego u 2010.\nU Beogradskom sajmu kažu da žale zbog ovakve odluke, s obzirom na to da je ovaj sajam ranije posećivalo oko 150.000 ljubitelja automobila i da se nadaju da će uvoznici još jednom preispitati svoje razloge.\nAutor: M. Škrbić, Izvor: Blic


Nisu svi predali finansijske izveštaje - Dnevni list Danas\nPočetna » Politika » Nisu svi predali finansijske izveštaje\nNisu svi predali finansijske izveštaje\nČetrnaest partija i koalicija koje su učestvovale na parlamentarnim izborima u Srbiji podnele su Republičkoj izbornoj komisiji izveštaj o prikupljenim i utrošenim sredstvima za izbornu kampanju. Izveštaje nisu predali predstavnici obe mađarske koalicije, Koalicije Albanaca Preševske doline, Unije Roma Srbije, koalicije LDP-GSS-SDU-LSV i Liste za Sandžak.\nČetrnaest partija i koalicija koje su učestvovale na parlamentarnim izborima u Srbiji podnele su Republičkoj izbornoj komisiji izveštaj o prikupljenim i utrošenim sredstvima za izbornu kampanju. Izveštaje nisu predali predstavnici obe mađarske koalicije, Koalicije Albanaca Preševske doline, Unije Roma Srbije, koalicije LDP-GSS-SDU-LSV i Liste za Sandžak. Izveštaj treba da sadrži detaljne podatke o načinu prikupljanja i trošenja novca iz budžeta i iz privatnih izvora. Stranke su obavezne da navedu i poklone, kao i besplatne usluge o kojima su dužne da daju potvrdu. Takođe, donatori usluga ili proizvoda dužni su da izdaju račun o tome, bez obzira na to što ništa nisu naplatili.


Počelo je... Bez posla ostalo 80 radnika "Konzuma" u BiH\nSARAJEVO - Sa 40 radnika "Konzuma BiH" u Sarajevu i oko 40 u Banjaluci nije produžen ugovor na određeno, a sa pet radnika jedne prodavnice u Mostaru raskinut je ugovor na neodređeno, što je obrazloženo time da te prodavnice nisu bile profitabilne i da to nema veze sa krizom u "Agrokoru".\nMinistar razvoja, poduzetništva i obrta FBiH Amir Zukić dodao je da su radni odnosi raskinuti sa 28 osoba iz firmi "Ledo" i "Konzum", te sa 12 iz ostale tri firme kćerke "Agrokora".\nNakon sastanka sa predstavnicima firmi dobavljača "Agrokorovih" preduzeća u BiH, sindikata, Privredne komore FBiH i Udruženja banaka BiH, Zukić je juče kazao da se dobavljačima trenutno duguje oko 130 miliona KM, te će ove sedmice "Konzumu" biti predložen okvir dogovora u kojem su dobavljači spremni da uđu u rizik i daju "Konzumu" robu i dalje, ali da im se daju neke garancije u vezi plaćanja starog duga i novih isporuka. Očekuje se da taj dogovor bude potvrđen na sastanku u ponedjeljak.\nPotvrdio je da ima informacija da su određeni dobavljači zaustavljali pa opet na osnovu dogovora nastavili sa isporukom robe, te da i sada vjerovatno ima nekih koji ne isporučuju. Iznesena je informacija da su među njima "Megle" i "Milkos".\n"Želimo da se vrati uzajamno povjerenje. Bez isporuke i punih polica ne može da se zadrži promet 'Konzuma'", dodao je Zukić.\nAdin Fakić, direktor "Milkosa", rekao je da je dobavljačima cilj da imaju stabilno tržište, a "Konzum" predastavlja značajan dio tog tržišta


Osnivamo slobodnu zonu trgovine - Istinomer\n„Otvorićemo u martu (2010.) Slobodnu zonu u Sevojnu.“\nOsnivanje Slobodne zone inicirali su grad Užice i dve fabrike, Valjaonica bakra i Impol Seval, uz podršku Vlade Srbije. Bescarinska zona omogućava investitorima da, kroz olakšice u poslovanju i povlašćen poreski režim, imaju bolji ambijent za razvoj, što je u slučaju užičkog regiona posebno važno kada se zna da dve valjaonice izvoze čak 90 odsto svoje proizvodnje. Osim što će Slobodna zona omogućiti fabrikama da pronađu nove poslovne partnere, takođe bi i stanovnicima tog kraja trebalo da ponudi nova radna mesta.\nIako je gradonačelnik Užica najavio da će zona u Sevojnu biti otvorena na proleće, to je učinjeno sedam meseci kasnije, odnosno 8. oktobra 2010. godine. Slobodna zona trgovine će se u prvoj fazi rada prostirati na 50 hektara uključujući terminal od devet hektara, a u drugoj će „narasti“ na 100 hektara.\nZakašnjenje je neosporno, ali kada se, sa druge strane, uzme u obzir značaj bescarinske zone za region Istinomer gradonačelniku Užica daje ocenu „skoro ispunjeno“.\nUžice trgovina Sevojno


Dosadašnja 4C studija nam je pomogla da poboljšamo sadašnja saznanja o razvoju, progresiji i komplikacijama hronične bolesti bubrega kod dece. Studija je pružila jedinstven uvid u razvoj bolesti srca i krvnih sudova u različitim grupama dece sa hroničnom bubrežnom bolešću\nPored toga, podaci i uzorci prikupljeni tokom studije omogućavaju da se prouči veliki broj genetskih, kliničkih i laboratorijskih faktora povezanih sa hroničnom progresijom bolesti bubrega koji mogu pomoći da se identifikuju deca u riziku od brzog gubitka funkcije bubrega.\nOvo su neki od važnih nalaza koji su otkriveni u dosadašnjoj studiji 4C:\nUvećanje srčanog mišića (hipertrofija leve komore) i zadebljanje zida velikih arterija (povećana debljina intime medije) bilu su prisutni kod više od polovine pacijenata na početku studije i razvili su se kod drugih pacijenata tokom studije kako je funkcija bubrega opadala. Kod mnogih od obolelih pacijenata ove promene išle su zajedno sa smanjenom kontrakcijom srčanog mišića i ukrućivanjem velikih arterija. Čini se da je krvni pritisak najvažniji faktor koji doprinosi ranom kardiovaskularnom oštećenju.\nPacijenti koji su podvrgnuti transplantaciji bubrega imaju koristi od ranog povoljnog preokreta oštećenja krvnih sudova u poređenju sa pacijentima koji započinju dijalizu.\nDve trećine pacijenata u našoj studiji imali su nedostatak vitamina D. Nizak nivo vitamina D bio je češći kod devojčica, pacijenata sa glomerularnim bolestima (kao što je nefrotski sindrom ili vaskulitis) i kod pacijenata sa proteinurijom.\nUstanovljeno je da je metabolička acidoza, česta komplikacija usled gubitka bikarbonata urinom, povezana sa bržim opadanjem funkcije bubrega kod dece. Ovo sugeriše da posledična korekcija acidoze sa natrijum bikarbonatom može pomoći da se bolje očuva funkcija bubrega.\nDva potencijalna biomarkera koji omogućavaju poboljšanje predviđanja opadanja bubrežne funkcije prvi put su identifikovana kod dece sa CKD: suPAR (testiran u krvi) i uEGF (testiran u urinu).


Avaz:Od Vučića učiti kako se ekonomski upravlja zemljom – Izbor365\nоктобар 15, 2020 Mico Aleksandar Vučić\nSarajevski Dnevni avaz povodom procene MMF da će pad BDP-a u Srbiji biti samo 1,5 odsto, odnosno da će Srbija biti broj 1 u Evropi, konstatuje da je trebalo imati hrabrosti kao što je imao Aleksandar Vučić da sprovede reforme i dovede Srbiju na mesto na kome se sada nalazi.\n„Da li je neko u Srbiji imao čarobni štapić? Ne. Samo je njihov predsednik Aleksandar Vučić, i kao premijer i kao predsednik, imao hrabrosti, znanja i političke odlučnosti da napravi energične i teške reforme koje su Srbiju danas dovele na sam vrh Evrope! Svi svetski lideri oficijelno čestitaju Srbiji na uspehu – od Amerike, Rusije i Kine do Nemačke i Francuske“, piše Dnevni avaz.\nSarajevski list dodaje i da je pouka za BiH jasna -treba se, bez kompleksa, opametiti i poučiti primerom Srbije „da izađemo iz ekonomskog ambisa u koji srljamo“\n„Imali smo veću prosečnu platu, a sada ne možemo ni da dobacimo do 500 evra (trenutno 493), a Srbija je tu granicu prešla još prošle godine i ide ka 520, 530, 540… I povećavaju plate u sledećoj godini.\n„Penzije – opet su veće u Srbiji i to punih 10 odsto, a najavili su i povećanje za sledeću godinu od gotovo 6 odsto. Strane direktne investicije – da li se neko zapita kako je predsednik Srbije još kao premijer podigao Srbiju na ekonomski pijedestal na kome ga ne mogu stići ni članice EU“, piše Avaz.\n← СИРИЈСКА ГРУПА СПРЕМАЛА НАПАД НА ВОЛГОГРАД: Хтели да униште највећи симбол руске победе (ВИДЕО)\nODSEČENA GLAVA NASTAVNIKU ISTORIJE: Pre nekoliko dana na času pokazivao đacima karikature proroka Muhameda (VIDEO) →


Izveštaj Evropske komisije o napretku u slobodi medija: Pomak uočen mikroskopom - NUNS\nIzvor: EWB; Filip Švarm\nSagovornici Vremena ocenjuju da „ograničeni napredak“ ne postoji i objašnjavaju da je u praksi mnogo gore nego što bi se iz ove formulacije dalo zaključiti. Na udaru su mediji koji poput Evropske komisije ukazuju na zaostajanje Srbije u borbi protiv korupcije i organizovanog kriminala, vladavini prava, slobodi izražavanja i medija i razvoju institucija.\nNa nju je uticalo otvaranje SOS telefona za novinare, obećanje Zaštitnika građana da će biti napravljena baza podataka o napadima i pretnjama medijima, ali prvenstveno se temelji na usvajanju Akcionog plana za primenu medijske strategije i formiranju vladine Radne grupe za bezbednost novinara u skladu sa njim.\nOstalo je manje-više po starom. U Izvještaju Evropske komisije tako se konstatuju dalji napadi na profesionalne ili nezavisne medije sa pozicija vlasti, porast pretnji i pritisaka, odbijanje državnih medija da dostave tražene informacije i nedovoljna nezavisnost REM-a i RTS.\nUmereni napredak u strogo kontrolisanim granicama\nMožda je termin „ograničeni napredak“ iz Izveštaja Evropske komisije moguće prihvatiti ukoliko se temelji na prećutnom priznanju vlasti da postoje ozbiljni problemi sa medijskom slikom Srbije. Na njih već dugi niz godina ukazuju relevantna novinarska udruženja i ona Briselu nisu nepoznata. Zbog toga i vlast u Beogradu pojedinim svojim postupcima nastoji održati deklarativni priključak sa evropskim integracijama.\n“’Ograničeni napredak’ iz Izveštaja Evropske komisije u praksi ne postoji”, kaže Željko Bodrožić, predsednik Nezavisnog udruženja novinara Srbije. “Naprotiv, sloboda izražavanja i ravnopravni uslovi za rad medija ozbiljno su narušeni pošto vladajuća Srpska napredna stranka direktno ili indirektno kontroliše većinu medija pretvorivši ih u svoja propagandna glasila. Mi smo nekoliko svetlosnih godina udaljeni od onoga što Evropska unija podrazumeva kada su medijske slobode u pitanju”\nSa ovom ocenom se slaže i glavni i odgovorni urednik NIN-a Milan Ćulibrk. On ukazuje na dramatično odstupanje prakse od različitih izjava zvaničnika i pažljivo odmerenih formulacija.\n„U praksi stanje je mnogo gore nego što bi se iz ove formulacije o ‘ograničenom napretku’ moglo zaključiti“, kaže Ćulibrk. „Na to, doduše, upućuje i konstatacija iz Izveštaja da su ‘verbalni napadi visokih zvaničnika na novinare nastavljeni’ i da ‘slučajevi pretnji i nasilja i dalje zabrinjavaju’. To se, naravno, odnosi samo na malobrojne medije koji i dalje nastoje da profesionalno rade svoj posao u opštem interesu da objektivno i pravovremeno informišu javnost o svim relevantnim temama. Nažalost ti pritisci na medije nastavljeni su da se pojačavaju i tokom 2021, a za očekivati je da će u narednom periodu da se pojačaju – posebno uoči izbora na proleće 2022.“\nAkcioni plan propisuje da mediji u Srbiji treba da budu slobodni, novinari bezbedni, zakonski okvir unapređen, a vlasništvo transparentno. Zajedno sa Evropskom komisijom, Bodrožić pozitivno ocenjuje usvajanje i početak sprovođenja Akcionog plana za primenu Medijske strategije.\n“Taj dokument izrađen je na transparentan i inkluzivan način”, kaže predsednik NUNS-a. “On jasno identifikuje sve šta ne valja – a toga je mnogo – ali i daje rešenja za indentifikovane probleme”.\nNo, ne bi bilo prvi put da sve skupa ostane samo skup lepih želja ili izlog namenjen inostranstvu. Srbija je tako 2014. doživela rast na međunarodnim listama medijskih sloboda zbog seta zakona iz ove sfere javnog života, ali je njihova stvarna primena u potpunosti zakazala. I ne samo to – položaj medija se u narednom periodu dramatično pogoršao.\n“Plašim se da će Medijska strategija i Akcioni plan za njeno sprovođenje ostati samo mrtvo slovo na papiru”, nastavlja Bodrožić. “Ništa od ono što se dešava u javnom prostoru ne ukazuje da će se predsednik Srbije Aleksandar Vučić i njegova Srpska napredna stranka odreći kontrole nad većinom medija. Naprotiv, povećava se gaženje i nipodaštavanje profesionalnih i nezavisnih medija”.\nEvropska komisija u svom izveštaju kaže da je dodatno zabrinjava političkog ekonomskog uticaja na rad medija, ali način njihovog sufinansiranja.\n„Na medijskom tržištu Srbije ne postoji fer konkrencija“, kaže Ćulibrk. „Provladini mediji obilato se finansiraju javnim novcem – iz budžeta Srbije i lokalnih samouprava – iako na tim konkursima za projektno sufinansiranje ne bi mogli ni da konkurišu jer najviše krše novinarske standarde. Analiza Udruženja novinara Srbije pokazala je da su u prvih pet meseci 2020. samo četiri provladina tabloida – Alo , Kurir, Srpski telegraf i Informer – na medijskim konkursima za projektno sufinansiranje dobila 220.000 evra javnog novca, a samo u drugoj polovini prethodne godine su se čak 3.900 puta ogrešila o Kodeks novinara”.\nVlast i njeni pobornici često govore da u Srbiji postoje provladini i opozicioni mediji. Reč je o kukavičijem jajetu sa dva cilja. Prvi je da se stvori privid medijskog pluralizma – eto, publika ima priliku da sama izabere ko joj se više sviđa, vlast ili opozicija. Koliko je u pitanju puko opsenarstvo, dovoljno je baciti i ovlašni pogled na aktualni saziv Narodne skupštine gde svega sedam poslanika ne pripada vladajućoj većini.\nNaime, vlast nastoji – a to je drugi cilj ove lažne podele – izjednačiti nezavisne i profesionalne medije sa opozicionim partijama kako bi im dovela u pitanje novinarski kredibilitet. Kako? Tako što je najveći deo vanparlamentarne opozicije izložen konstantnoj demonizaciji, pa ni onaj ko izveštava o njihovim aktivnostima ne može biti ništa bolji.\nJedan primer kuda ova praksa vodi. Uredništvu Vremena se javio izvesni čitalac da protestuje zato što smo mu objavili fotografiju, nastalu uz njegov pristanak na javnom mijestu i plasiranu u afirmativnom kontekstu. Razlog za protest bio je taj što se u našim novinama pojavila i slika Dragana Đilasa, predsednika Stranke slobode i pravde.\n“U javnim preduzećima i kompanijama u kojima je država većinski vlasnik, strogo je zabranjeno oglašavanje u profesionalnim i nezavisnim medijima”, kaže Ćulibrk. „Uz to, vlast vrši pritisak i na privatne kompanije, pogotovo one koje posluju sa državom i javnim preduzećima da se ni one ne oglašavaju u kritički nastrojenim medijima. Zbog toga su u profesionalnim štampanim medijima prihodi od oglasa skoro potpuno presušili. Tom trendu dodatno je doprinela i pandemija, koja je i inače smanjila budžete za oglašavanje privatnih kompanija“.\nU Izveštaju Evropske komisije ukazano je da rad vladine Radne grupe za bezbednost novinara opterećen velikim problemom, a to je istupanje iz nje Nezavisnog udruženja novinara Srbije, Nezavisnog društva novinara Vojvodine Asocijacija medija, Asocijacija onlajn medija i Poslovnog udruženje Asocijacije nezavisnih lokalnih medija „Lokal pres“. Razlog je taj što uprkos apelu strukovnih udruženja i nevladinih organizacija za hitnom reakcijom radi sprečavanja krajnje opasnog ugrožavanja bezbjednosti novinara KRIK-a sa pozicija vlasti, nije se oglasio niko od vladinih članova Radne grupe.\n„Smatramo da je isključiva odgovornost institucija da stvore atmosferu u društvu koja neće tolerisati napade na novinare. Izostanak jasne poruke pokazuje da ne postoji iskrena namera institucija da se katastrofalno stanje na medijskoj sceni Srbije promeni“, stoji u saopštenju ovih novinarskih udruženja.\nOva odluka nije promenjena ni nakon više poziva partnera iz Evropske unije da bude preispitana.\n„U mnogim dokumentima Evropske unije pa i izveštajima Evropske komisije jasno se govori da su medijske slobode u Srbiji ozbiljno ugrožene”, kaže Bodrožić. ”Iz godine u godinu sve više slučajeva pretnji, zastrašivanja i nasilja nad novinarima, konkursi za sufinasiranje medijskih sadržaja pretvoreni su u mehanizam za izvlačenje para za partijske medije, problem netransparentnosti vlasništva i dalje je prisutan, regulatorna tela ne rade svoj posao, visoki državni funkcioneri sve više i sve bezobzirnije verbalno napadaju i kriminalizuju nezavisne novinare. Međutim, mnogi evropski zvaničnici se ovde ponašaju kao da svi ti zaključci ne postoje. Smatram da to najviše obeshrabruje sve za sve one koji se u Srbiji bore za demokratiju, vladavinu prava i slobodne medije i želeći da naša država postane deo Evropske unije.“\nSa Bodrožićem se slaže i Ćulibrk. On takođe ukazuje koliko se izjave zvaničnika iz Srbije o evropskom putu zemlje razlikuju od njihovog odnosa prema medijima.\n„Srbija je specifična i po tome što su ti pritisci toliko snažni da i pojedini distributeri štampe kritičke medije – među kojima su Vreme i NIN – drže ispod tezge da se ne vide, što takođe utiče i na njihovu prodaju“, kaže Ćulibrk. „Poznat je i slučaj da je Aerodrom ‘Nikola Tesla’ dok je bio pod kontrolom države hteo da zabrani prodaju magazina Vreme, NIN i Nedeljnik i dnevnog lista Danas. Razlog su kritike vlasti koje ni po mišljenju Evropske komisije nisu ostvarila dovoljan napredak u mnogim ključnim oblastima – u borbi protiv korupcije i organizovanog kriminala, vladavini prava, slobodi izražavanja, slobodi medija i razvoju insitucija.“\nSve u svemu, napredak o kome se govori u Izveštaju Evropske komisije zaista je ograničen. Ako se Srbija na taj način približila Evropskoj uniji, biće da je taj pomak uočen mikroskopom.\nEvropska komisija, Evropska unija, mediji, Srbija\nNa predstavljanju polugodišnjeg izveštaja „prEUgovor Alarm“ o napretku Srbije u poglavljima 23 i 24, koja pripadaju klasteru 1 „Osnove“, urednica izveštaja Jelena Pejić Nikić iz


Poljska, Slovenija i Mađarska upalile alarm, u EP o gušenju slobode medija – radiosabac.com\nPoljska, Slovenija i Mađarska upalile alarm, u EP o gušenju slobode medija\nGašenje nezavisnog radija, vređanje novinara ili uvođenje drakonskih poreza za medije, to su samo poslednje aktivnosti vlasti u Mađarskoj, Sloveniji i Poljskoj, koje su upalili alarme širom EU. Uz zahteve za pokretanjem disciplinskih procedura protiv tih država zbog kršenja Ugovora EU, o tome su debatovali evroposlanici.\n„Ovako će izgledati demokratija bez slobodnih medija“. Tako je svoj minut i po iskoristio poljski poslanik Socijaldemokrata Robert Bjedronj u Evropskom parlamentu, u okviru debate o slobodi medija u Mađarskoj, Poljskoj i Sloveniji. Najveći broj poslanika iz četiri najveće političke grupacije slaže se da je neophodno izboriti se sa političarima i sistemima koji guše medije, ali i obezbediti veću zaštitu novinara, dok oni malobrojni, uglavnom okupljeni oko ultradesničarskih grupacija, kontriraju.\n„Godinama gledamo stalne pokušaje Vlade u Poljskoj da ućutka slobodne medije, uskrati građanima pravo na informacije i podrije vladavinu prava. Od preuzimanja javnih medija i stvaranja propagandnih kanala, preko uskraćivanja pristupa parlamentu za pojedine novinare, do sipanja miliona poljskih zlota medijima vernim vladi ili pretvaranja programa javne televizije u stalnu propagandu sa koje se prelivaju govor mržnje i ksenofobija. Najdramatičnija posledica toga je ubistvo Pavela Adamovića, gradonačelnika Gdanjska, i to ne smemo zaboraviti. Vladavina prava, nezavisnost pravosuđa i sloboda medija, moraju biti sačuvani“, kaže Jeron Lenars iz EPP.\n„Naš odgovor je do sada bio nezadovoljavajući, druge države članice nisu to osudile, a ni Evropska komisija nije reagovala. Parlament bi podržao Komisiju u njenom delovanju, ali možda je već prekasno za te demokratije, jer ovaj napad na slobodne medije je početak totalitarizma“, kaže Mihail Šmička iz Obnovimo Evropu.\n„EU ništa ne govori o slobodi medija u Belgiji, jer ona uvek sprovodi pravila koja su postavile političke elite, dok Poljska i Mađarska rade za svoj narod. Oni žele drugačiju politiku, ne žele masovnu imigraciju već bezbedne granice, ne žele centralizaciju, uniformizaciju i birokratizaciju EU već žele da sačuvaju svoj identitet. Umesto ovih licemernih diskusija o slobodi medija, moramo se vratiti evropskim vrednostima i poštovati suverenost država članica. To je na žalost, Evropa koja nestaje“, kaže Tom Vandendrise.\nSloboda medija se, uz vladavinu prava i nezavisno pravosuđe, smatra ključnim stubom demokratije i delom identiteta EU. U Evropskoj komsiji kažu da se bore onoliko koliko im ovlašćenja dozvoljavaju i navode da je medije potrebno ojačati ne samo kroz zakone, već im pružiti i ekonomsku pomoć.\n„Što su mediji ekonomski jači, to je lakše odupreti se političkim pritiscima, kojih ne bi trebalo ni da bude. Jer jake vođe su oni koji zarade poštovanje svojim delima, koji prihvataju raznolikost mišljenja i dozvoljavaju građanima da se informišu, a ne oni koji ućutkuju kritičke glasove. U demokratiji nezavisni mediji moraju da rade svoj posao i da postavljaju pitanja bez straha ili činjenja usluga. A naš posao kao političara je da odgovaramo na pitanja činjenicama, a ne napadima“, kaže komesarka EK Vera Jurova.\nIz Evropskog parlamenta više puta se čuo poziv da Evropska komisija pokrene postupak po članu 7 ugovora o EU, koji predviđa mogućnost sankcionisanja kršenja osnovnih vrednosti EU, među kojima su i medijske slobode, ali i upozorenja – da su verbalni pritisci na novinare samo početak, a da oni mogu da završe kao Jan Kučijak i Dafne Galicija, novinari koji su zbog svog izveštavanja ubijeni, ali ne na ratištu već u dve mirne evropske države – u Slovačkoj i na Malti.


7 znakova da ste prerasli trenutni posao i da je vrijeme da krenete dalje - Kameleon M&M\nLoši dani na poslu nisu ništa novo i često se svima dešavaju. Međutim, ponekad to prelazi u loš mjesec ili je u pitanju loša godina. Ali, kako da znate da li je to samo privremeno zasićenje ili je došlo vrijeme da krenete dalje?\n1. Nema prostora za napredovanje\n2. Ne osećate se zadovoljnim\n3. Ne dobijate mogućnosti da naučite nešto novo\n– Morate da aktivno upravljate svojom karijerom, to neće niko drugi učiniti za vas – rekla je Dana Majer. Ne stidite se da podignete ruku da bi ste preuzeli dodatne obaveze ili dobili novu obuku sa kojom dolazi i veći nivo obrazovanja.\n4. Niste usklađeni sa osnovnim vrijednostima kompanije\n5. Vaša plata se nije povećala\n6. Fantazirate o svojoj karijeri\nImati velike ciljeve i sanjariti o uspiješnoj karijeri je lijepo, ali ako trošite previše vremena na razmišljanje “šta ako”, tačnije, šta bi se dogodilo da postanete šef, to je siguran način da ste spremni za korak dalje. Trošenje vremena na poslu na razne aktivnosti koje nisu vezane za sam posao, poput igranja igrica ili dugi razgovori sa kolegama, jasno pokazuju da vam je potreban novi izazov.\n7. Gledate često na sat\nFZZZ: Uskoro objava javnih poziva sufinansiranja zapošljavanja i samozapošljavanja


Nacionalna koalicija za decentralizaciju zajedno sa partnerima Srbija u pokretu i Media i reform centar Niš sprovode niz aktivnosti koje zagovaraju unapređenje osnovnih vrednosti kvalitetnog izbornog sistema: ravnomernu teritorijalnu zastupljenost, personalizaciju izbornog procesa, ravnomernu rodnu zastupljenost i odgovornost izabranih predstavnika.\nViše informacija o aktivnostima možete naći i na sajtu inicijative biramkogabiram.rs.\nProjekat „Stvar izbora“, koji se sprovodi uz podršku Američke agencije za međunarodni razvoj, zastupa bolju i bližu komunikaciju između građana Srbije i njihovih izabranih predstavnika.\n„Stvar izbora“ doprineće boljoj informisanosti građana o postojećem izbornom sistemu u zemlji i razmatraće mogućnosti za njegovo unapređenje. U deset gradova sprovešće se kampanja koja će informisati i motivisati građane da se aktivno uključe u proces unapređenja izbornog sistema.\nKao jedan od rezultata projekta, razvijen je i Indeks demokratičnosti izbora (EDI) koji meri bilo koji izborni sistem uzimajući u obzir četiri osnovna elementa: teritorijalnu zastupljenost, rodnu zastupljenost, zastupljenost manjina i odgovornost izabranih predstavnika prema glasačima.\n„Stvar izbora“ predstaviće različite modele izbornih sistema koji će promovisati veću zastupljenost građana i veću uključenost javnosti u demokratskim i izbornim procesima.\nProjekat Stvar izbora fokusira se na dostizanje tri ključna cilja: informisanje građana o izbornom sistemu u Srbiji; angažovanje građana u kreiranju javnih politika; i predstavljanje različitih modela za veću reprezentativnost građana. Kako bi dostigao ove ciljeve, projekat će sprovesti informativne kampanje namenjene angažovanju građana, u 10 najvećih gradova u Srbiji. Kampanja će obuhvatati televizijske spotove, kao i video materijal za Youtube i društvene medije. Autobus Izborna reforma putovaće u osam gradova u Srbiji i biće postavljeni informativni štandovi na gradskim trgovima kako bi se angažovala javnost. Osim toga, projekat Stvar izbora izradiće Indeks izborne demokratije koji će građanima i izabranim predstavnicima omogućiti da razumeju troškove i koristi svakog od modela izbornog sistema. Zajedno sa indeksom, projekat će sprovesti istraživanje kako bi građane i zvaničnike informisao o efektima koji različiti izborni sistemi imaju na svakodnevni život i kako bi identifikovao društvene promene koje nastaju prilikom uvođenja novog izbornog sistema.\nKao rezultat ovih napora očekuju se sledeći rezultati:\nBiće uspostavljene bliže veze između građana Srbije i njihovih izabranih predstavnika;\nGrađani će bolje razumeti postojeći izborni sistem u Srbiji;\nGrađani će razumeti različite modele izbornog sistema i biće u mogućnosti da ih zagovaraju;\nOdržaće se najšira javna debata na temu unapređenja izbornog sistema u Srbiji, sa učešćem Ministarstva za državnu upravu i lokalnu samoupravu.\nMinistarstvo za državnu upravu i lokalnu samoupravu, OCD koje rade na promeni izbornog sistema, građani\nU celoj zemlji sa posebnim fokusom na 10 najvećih gradova\nod aprila 2015. do aprila 2017.\nUkupna vrednost: 375.000 $\n← Training and consultancy forward


Kako piše The Verge, nova verzija planetarno popularne igre koja nosi oznaku 1.01 zabranjuje pojedinim iOS korisnicima da se konektuju na servere Niantic Labs-a koristeći “Pokémon Trainer Club” naloge pre nego one sa Google-a. Pomenuti bug koji stiže sa novim ažuriranjem sprečava aplikaciju da šalje HTTP zahteve kada korisnici pokušavaju da se prijave putem pomenutog Pokémon naloga, te na taj način ostaju zaključani, bez mogućnosti da igraju ovu igru.\nŠtaviše, pojedini iOS korisnici dobili su savet da ne ažuriraju igru ukoliko su već prijavljeni putem navedenih “Pokémon Trainer Club” naloga. Da uvek postoji i ona druga strana medalje, dokazuje nam činjenica kako je popularna igra već zašla u segment sigurnosti i pristupa korisničkim podacima, tačnije Google nalozima korisnika – te su iz studija Niantic Labs istakli da aplikacija na iOS uređajima pristupa isključivo osnovnim podacima korisnika kao što su ime i email adresa.\nDeveloperi uveliko rade na otklanjanju grešaka\nSa druge strane, još nije jasno kada bi pomenuti studio mogao da reši probleme sa pomenutim bagovima na verziji 1.01, te je realno očekivati da će developerima biti potrebno nekoliko dana kako bi se otklonile sve prepreke, ali i uskladili svi propisi koji čine sastavni deo App Store prodavnice.\nPodsećanja radi, svetski popularna igra zvanično je lansirana početkom ovog meseca i gotovo istog trena je osvojila telefone miliona korisnika širom sveta – među kojima je i naša Mia Biberović koja je detaljno objasnila princip igranja ove igre, te šta korisnici od iste mogu očekivati. Ipak, ukoliko vas i dalje brine zaštita podataka putem Google naloga, a ipak imate veliku želju da jurite Pokemone, onda možete pogledati detaljan vodič koji je objavio 9to5Mac, a koji vam može pomoći da ispravite i rešite probleme sa zaštitom privatnosti.


Novosađanka Ljubica Rajković ponela je titulu Mis Evrope. Osim što je još jednom dobila dokaz da je lepa, ona je i uspešan student Filološkog fakulteta i tečno govori četiri jezika.\nLJubica je veoma poznato ime u svetu mode i modelinga, a o njenom uspehu pisali su, kako domaći, tako i mediji širom Balkana, Evrope, Australije, Kanade i Amerike, pišu "Novosti".\nNAUČNICI TVRDE Evo ko su NAJLEPŠI LJUDI na planeti (VIDEO)\nKrajem juna krasiće naslovnicu poznatog švajcarskog modnog magazina "Moralmoda" iz Ženeve, u kojem je i njen intervju.\nTakođe, krasiće i naslovnicu modnog magazina "Vergerialife" u kome će snimiti i modni editorijal sa veoma poznatim fotografom Đorđem Bukvićevim.\nKrajem jula odlazi za Italiju, odnosno na Sardiniju, u Porto Červo, gde će 28. jula na Fešn Šou pisti biti specijalna gošća slavnog Iliana Rachova artista i dizajnera Versaće-a koji je definitivno jedno od najvećih imena u svetu mode, dok krajem septembra odlazi u Ameriku na Njujork Fešn Vik, gde će nositi kreacije svetskog brenda Šeri Hil.\nIma u planu i da ostane jedno vreme u Americi, zbog uloge u jednom visokobudžetnom američkom filmu, za koji treba da potpiše ugovor.\nStudentkinja sedela na predavanju kada joj je stigao mejl da je osvojila 4,8 miliona dolara: "Bilo mi je teško da se obuzdam, htela sam da vrištim i skačem"


Dobro isplanirana američka akcija: Dajemo rakete Hrvatskoj, odlučite, Rusija ili mi | WebTribune\nHome SPEKTAR Dobro isplanirana američka akcija: Dajemo rakete Hrvatskoj, odlučite, Rusija ili mi\nIsporukom balističkih projektila M270 Hrvatskoj Sjedinjene Države žele da izvrše pritisak na Srbiju da se odluči za pristupanje širim evroatlantskim integracijama i odustane od politike neutralnosti, ocenjuje Marko Ćustić, glavni i odgovorni urednik hrvatskog vojnog magazina „Difender“ (Defender).\n„To je jedini razlog zašto će Hrvatska dobiti balističke rakete M270 od SAD“, istakao je Ćustić u izjavi Tanjugu.\nĆustićev magazin danas je objavio takođe da Hrvatska pregovora sa Norveškom o nabavci raketnog sistema NASAMS za potrebe svojih oružanih snaga.\nOn je podsetio da je srpski premijer Aleksandar Vučić prilikom posete Rusiji dogovorio vojno-tehničku saradnju i veruje da će se uskoro videti šta je od toga ostvarljivo, pošto u Srbiju u januaru, prema njegovim rečima, dolazi Dmitrij Rogozin, zamenik ruskog premijera zadužen za odbrambenu politiku.\nPremijer Srbije Aleksandar Vučić pozvao je zemlje regiona da se ne naoružavaju, ali i poručio da će Srbija voditi računa o svojoj odbrani.\n„Ne nabavljamo ništa i ne radimo ništa zbog Hrvatske, ali moramo da vodimo računa o zaštiti naše zemlje“, rekao je juče Vučić za TV Pink.\n„Molimo sve u našem okruženju da to ne rade, ali, ako rade, moraćemo da zastitimo nasu zemlju“, rekao je premijer i dodao da je to svima rekao najdirektnije, i da je Amerikance zamolio da Hrvatskoj ne isporučuju to oružje.\n„Ja se nadam da im neće dati, a ako daju, mi ćemo imati spreman odgovor“, rekao je premijer ne precizirajući kakav to odgovor ima u vidu.\n„„Moj posao je da Srbija bude bezbedna i zastićena zemlja. Srbija želi mir, nikoga neće i ne zeli da ugrožava, ali građani će biti zaštićeni“, kazao je premijer.


PROGRESSIVE MAGAZIN | Eucerin®DermoPURE i Eucerin® linija za zaštitu od sunca\nEucerin®DermoPURE i Eucerin® linija za zaštitu od sunca\nKada je čišćenje masne i problematične kože u pitanju, dermatolozi savetuju da je dovoljno lice prati dva puta dnevno, uz upotrebu preparata koji je efikasan, ali nije agresivan prema koži. Upravo takav preparat je Eucerin®DermoPURE Gel za čišćenje kože. Namenjen svakodnevnoj primeni, u praktičnom pakovanju od 400ml sa pumpicom, ovaj preparat ne sadrži sapune i parfeme, a pogodan je za upotrebu i za osobe koje imaju osetljivu kožu.\nNakon čišćenja, ujutru i uveče, na kožu nanesite Eucerin®DermoPURE Serum sa trostrukim efektom koji klinički dokazano umanjuje uporne tamne fleke od akni, efikasno ublažava simptome masne i problematične kože i pruža koži dugotrajni mat izgled. Ublažavanje upornih tamnih fleka od akni i sprečavanje njihovog ponovnog nastanaka u formulaciji ovog preparata obezbeđuje Eucerin® patentirani Thiamidol®. U pitanju je supstanca koja se nakon desetogodišnjeg istraživanja Eucerin istraživačkog centra, tokom kog je testirano oko 50.000 supstanci, pokazala kao najefikasnija u smаnjenju hiperpigmentacija. Dodatno, formulacija\novog preparata sadrži salicilnu kiselinu, koja efikasno umanjuje pojavu simptoma masne i problematične kože, i likokalkon A, koji deluje protivupalno. Pored toga, sebum regulatorna tehnologija primenjena u formulaciji Eucerin®DermoPURE Seruma sa trostrukim efektom, smanjuje lučenje sebuma i pruža koži dugotrajan mat izgled.\nZa zaštitu od sunca kože sklone aknama, veoma je važno da redovno, ne samo tokom leta, koristite preparate namenjene ovom tipu kože. Eucerin® Oil control za zaštitu masne kože od sunca SPF 30 i SPF 50+ je specijalno formulisan za masnu i kožu sklonu aknama, ima laganu teksturu, brzo se upija i ne ostavlja lepljive tragove, tako da je pogodan i kao podloga za šminku. Napredna spektralna tehnologija u formulaciji ovog preparata kombinuje fotostabilne UVA/UVB filtere širokog sprektra za visoku UV zaštitu sa likokalkonom, a koji neutrališe slobodne radikale koje izazivaju UV zraci i vidljiva svetlost visoke energije.


United Grupa postigla dogovor o preuzimanju najveće bugarske novinske kompanije Vestnik Telegraf - Sevdah TV\nUnited Grupa postigla dogovor o preuzimanju najveće bugarske novinske kompanije Vestnik Telegraf\nSevdah TV January 27, 2021\nUnited Grupa, vodeći telekomunikacijski i medijski operater u Jugoistočnoj Evropi, objavila je danas da je postigla dogovor o preuzimanju Vestnik Telegraf, najvećeg bugarskog novinskog preduzeća EOOD od kompanije Intrust EAD.\nU okviru United Grupe u Bosni i Hercegovini posluje kompanija Telemach, i njeni servisi EON i Total TV, a medijski sadržaj emituju televizije i portali N1 i Nova BiH.\nVictoriya Boklag, izvršna direktorica United Grupe rekla je: „Uzbuđeni smo što možemo da objavimo ovaj dogovor. Bugarska je atraktivno tržište za United Grupu i sa Telegrafom u toj zemlji upotpunjujemo naš medijski portfolio štampanim medijima. Sa Telegrafom u sklopu United Grupe, našim korisnicima u Bugarskoj bićemo u mogućnosti da ponudimo čitav spektar usluga i medijskog sadržaja.\nVidimo priliku da dodatno unaprijedimo sva izdanja Telegrafa i orijentišemo se na digitalno poslovanje kako bismo dalje ojačali svoj digitalni portfolio u Bugarskoj.“\nVestnik Telegraf EOOD upravlja nekoliko brendova:\nTelegraf – najtiražniji dnevni list u zemlji\nMonitor – politički i ekonomski dnevni list\nMatch Telegraf – vodeće sportske novine\nPolitika – politički i ekonomski nedjeljnik\nEuropost – nedjeljnik na engleskom jeziku\nBorba – regionalne dnevne novine\nTelegraf, Monitor, Politika, Europost i Borba također nude i digitalni sadržaj putem svojih portala.\nOčekuje se da će transakcija biti završena tokom prvog kvartala 2021. godine, nakon uobičajenih regulatornih odobrenja.\nUnited Grupa je ušla na bugarsko tržište 2019. godine, kada je dobila tender za kupovinu kompanije VIVACOM, vodećeg telekomunikacijskog operatera u Bugarskoj. Nakon toga, u januaru 2021. godine, uslijedila je akvizicija Nova Broadcasting Group, najveće bugarske medijske kompanije sa više platformi.\nU okviru United Grupe posluju vodeći telekomunikacijski operateri i najbolji proizvođači medijskog sadržaja u Jugoistočnoj Evropi.\nO United Grupi: United Grupa sa sjedištem u Holandiji, vodeći je telekomunikacijski i medijski operator u Jugoistočnoj Evropi. Kompanija posluje u osam zemalja i na kraju 2020. godine ima približno 10 miliona korisnika i 11 hiljada zaposlenih. United Grupa ima najširu pokrivenost mrežom u regionu i nudi korisnicima najatraktivniji izbor TV sadržaja iz cijelog sveta. Značajna ulaganja u digitalnu infrastrukturu, medijski sadržaj i tehnologiju, osiguravaju izvrsnost proizvoda i usluga koje pruža korisnicima. United Grupa je od marta 2019. godine u većinskom vlasništvu BC Partners, jedne od najvećih investicijskih kompanija u svijetu.\nposlovne vijesti No Comments\nPrevious PostSevdah: Moj dilbere, kud se šećeš...\nNext PostSevdalinka: Ah moj Aljo\nDestinacije sa najboljim provodom u Srbiji\nSevdah TVOctober 6, 2021\nTelemach BH i Telemach fondacija podržali rad lokalnih zajednica i dobrotvornih organizacija\nSevdah TVJuly 5, 2021\nPoslovni rezultati United Grupe / Stabilan rast profitabilnosti i transformativni razvoj tokom 2020. i prvog kvartala 2021. godine\nSevdah TVJune 7, 2021


Niška televizija » U utorak 7.jula u 12:05 protest pred Ustavnim sudom u Beogradu (VIDEO)\nObjavljeno 06.07.2015. 14:34\nSindikat novinara Srbije (SINOS) i Profesionalno udruženje novinara Srbije (PROUNS) u utorak, 7.jula u 12,05 organizovaće protestni skup ispred Ustavnog suda. Razlog je uporno ignorisanje Inicijative za ocenu ustavnosti Zakona o javnom informisanju i medijima koju su ove organizacije Ustavnom sudu podnele još septembra 2014. godine.\nUstavni sud je jedina institucija koja može da spreči dramatične posledice primene Zakona koji ce dovesti do masovnog gašenja medija i ugrožavanja javnog interesa u oblasti informisanja.\nIako Ustav dozvoljava lokalnim samoupravama da osnivaju medije Zakon o javnom informisanju i medijima im to pravo isključuje dok, sa druge strane, to pravo dozvoljava nacionalnim manjinama. To ce dovesti do paradoksalne situacije da na jugu i obodima Srbije, mediji koji se finansiraju iz budžeta Srbije emituju program samo na albanskom i jezicima drugih nacionalnih manjina, dok ce građani srpske nacionalnosti ostati uskraćeni za informacije na svom maternjem, srpskom jeziku.\nPredstavnici SINOS i PROUNS predaće protestno pismo predsednici Ustavnog suda Vesni Ilić-Prelić, a zatim će pred zdanjem u Bulevaru Kralja Aleksandra 15 održati konferenciju za novinare.\nSinos i Prouns pozivaju medijske radnike, građane i stručnu javnost da daju podršku skupu kako bi se pokušalo da se spreči potpuna propast javnog informisanja u Srbiji.\nNTV podseća da je Anem već tražio potvrdu ustavnosti i to Zakona o lokalnoj samoupravi koji predviđa da opštine i gradovi mogu da osnivaju medije. Po tom zahtevu ustavni sud je 2012. godine presudio da je ovaj zakon ustavan, pa bi po analogiji zakon o informisanju koji previđa suprotno trebalo da bude neustavan. Sud se međutim, po ovom pitanju još ne izjašnjava, zbog čega su Sinos i Prouns i zakazali protest u utorak u 12.i 5 ispred zgrade Ustavnog suda u Beogradu.\nSutra i prekosutra temperatura od 36 do 39 stepeni


Krenuo voz "Kargo 10" | Boom93\nBeograd -- Prvi teretni voz zajedničkog železničkog preduzeća Srbije, Slovenije i Hrvatske, "Kargo 10," pošao sa železničke stanice u Batajnici.\nPrvi voz zajedničkog preduzeća od\nParaćina do slovenačkog mesta Sežana, sa 32 teretna vagona prošao je oko 12.00\nsati kroz Beograd.\nKako su saopštile Železnice Srbije,\nreč je o kompoziciji od 32 teretna vagona, kojim će iz Paraćina za Sežanu, u\nSloveniji, biti prevezeni briketi drveta namenjeni italijanskom tržištu.\nPlanirano je da voz na toj relaciji\nsaobraća svake nedelje, a godišnjim ugovorom predviđen je prevoz 50.000 tona te\nMinistar infrastrukture Srbije\nMilutin Mrkonjić je prilikom prolaska voza kroz železničku stanicu u Batajnici\nkazao da će zahvaljujući zajedničkom preduzeću tri države povećati devizni\nprihod za po 50 miliona evra godišnje.\nMrkonjić je izrazio očekivanje da\nće trasom Koridora 10 ubuduće prolaziti 2.000 teretnih vozova godišnje, umesto\nSlovenački ministar saobraćaja\nPatrik Vlačič kazao je da će zahvaljujući tom preduzeću železnička veza između\nZapadne Evrope i Turske koja je poslednjih 20 godina izgubila značaj, biti\nDrzavni sekretar u Ministarstvu\nsaobraćaja Hrvatske Danijel Mileta izrazio je očekivanje da će preduzeće\n"Kargo 10" doneti korist privredama i kompanijama sve tri države.\nPrvi voz železničke kompanije\n"Kargo 10" krenuo je iz Paraćina u 8.30 i put do Sežana, u blizini\nitalijansko-slovenačke granice, trebalo bi da pređe za 20 sati, što je desetak\nsati kraće nego do sada.\nSvake nedelje, navela je Železnica\nSrbije, planirano je da saobraća po jedan voz na toj relaciji, a godišnjim\nugovorom predviđen je prevoz 50.000 tona briketa.\nKako je ranije dogovoreno, sedište\nkompanije "Kargo 10" biće u Ljubljani. Zajednička železnica će\nraspolagati sa pet odsto od ukupnih vozova železnica tri države.\nJedan od ciljeva nove komapnije je\nskraćenje carinske procedure na graničnim prelazima, kako bi vozovi zajednicke\nželeznice brže saobraćali.\nŽeleznice Srbije, Hrvatske i\nSlovenije imaju po trećinu udela u "Kargu 10", a u istom procentu će\nbiti deljen i profit.\nDogovor o osnivanju zajedničke\nželezničke kompanije Srbije, Hrvatske i Slovenije postignut je krajem jula ove\ngodine, kako bi se prevoz robe i putnika na panevropskom Koridoru 10 učinio\nefikasnijim, rentabilnijim i bržim, odnosno putovanje od Ljubljane do Istanbula\nskratilo sa sadašnjih 57 na 35 sati.\nProlasku prvog voza preduzeća\n"Kargo 10" kroz Beograd prisustvovali su i direktori železnica\nSrbije, Hrvatske i Slovenije, kao i predstavnici železnica Makedonije i Bosne i


Predsedavajućem Saveta ministara Zoranu Tegeltiji danas su dostavljena imena ministara i zamenika ministara iz Republike Srpske i HDZ, saznaje Srna.\nZa ministarske pozicije iz SNSD predloženi su Staša Košarac za ministra spoljne trgovine i ekonomskih odnosa i Vojin Mitrović za ministra transporta i komunikacija, dok je DNS predložio Draška Aćimovića iz reda ostalih za ministra za ljudska prava i izbeglice u Savetu ministara.\nKada je reč o zamenicima ministara iz Republike Srpske, za zamenika ministra civilnih poslova predložen je Siniša Ilić iz Ujedinjene Srpske, za zamenika ministra odbrane Mirko Okolić iz SNSD i za zamenika ministra bezbednosti Vladimir Mijatović iz SP.\nIz HDZ dostavljena su imena Vjekoslava Bevande za ministra finansija i trezora, Josipa Grubeše za ministra pravde i Ankice Gudeljević za ministra civilnih poslova.\nJosip Brkić predložen je za zamenika ministra inostranih poslova, Mijo Krešić za zamenika ministra odbrane i Ljiljana Lovrić za zamenika ministra spoljne trgovine i ekonomskih odnosa.\nPredsedavajući Savjeta ministara Zoran Tegeltija u sredu, 11. decembra, nastavlja konsultacije sa bošnjačkim političkim partijama.\nDa bi započeo proces provere kandidata za ministre i zamenike ministara u Savjetu ministara, neophodno je da predloge kandidata za ove pozicije dostave i predstavnici bošnjačkih političkih partija, prenosi Srpskainfo.


Tanjug 4. februara 2019. 20:56\nBEOGRAD – Izložba slika Milene Pavlović Barili pod nazivom „Od Milenine slike do Mileninog stiha“ otvorena je sinoć u „Dunavskom umetničkom izlogu“, Holu Kompanije Dunav osiguranje u centru Beograda.\nIzložba je nastala u saradnji Udruženja umetnika „Dunav Ars“, Kompanije Dunav osiguranje i Fondacije „Milenin dom – galerija Milene Pavlović Barili“.\nKustoskinja Galerije Milene Pavlović Barili i autorka izložbe Violeta Tomić kaže za Tanjug da je u „Dunavskom umetničkom izlogu“ postavljeno 27 dela naše poznate slikarke.\n„Publika će imati prilike da vidi akvarele iz akademskog perioda Milene Pavlović Barili. Primećujemo na slikama veliki uticaj secesije ali i modne detalje, jer je Milena radila u SAD naslovne stranice za poznate časopise kao što su Vog ili Glamur“, kazala je Tomićeva.\nOna je napomenula da je veoma srećna i zbog postavke velike izložbe u Domu Jevrema Grujića u Beogradu sa artefaktima Milene Pavlović Barili.\n„U ‘Dunavskom umetničkom izlogu’ nastavljamo da upoznajemo publiku s delima naše izuzetne umetnice“ kazala je Tomić.\nLjiljana Lazarević Davidović iz Udruženja „Dunav Ars“ izrazila je zadovoljstvo jer je Udruženje u prilici da bude domaćin ovako važne izložbe slikarke koja je ostavila specifičan pečat u istoriji umetnosti Srbije.\n„Ovo je drugi put da su Milenine slike izložene u holu naše kompanije. Na ovaj način mi smo želeli da obeležimo početak jubileja kojim Udruženje ‘Dunav Ars’ obeležava 30 godina postojanja. Organizujemo izložbe afirmisanih umetnika, ali i predstavljamo rad 50 slikara amatera koji su članovi našeg udruženja“ kazala je Lazarević Davidović.


Zanimljivosti iz istorije harmonike - Muzika Harmonike\nPost od accordionist » 29 Jun 2017, 19:43\nRe: Zanimljivosti iz istorije harmonike\nPost od accordionist » 01 Jul 2017, 00:24\nPost od guerini » 01 Sep 2018, 21:37\nKada su zanimljivosti o harmonikama u pitanju sigurno mora da se spomene i to da je Kastelfidardo u Italiji najveci i najvazniji centar za proizvodnju harmonika na svetu. To ovde sigurno mnogi vec znate ali za one koji nisu upuceni tu se u jednom malom mestu nalazi mnogo velikih kompanija koje proizvode harmonika i delove. Verovatno ne postoji u svetu jos koje mesto sa ovoliko fabrika harmonika na jednom mestu. Svaki zaljubljenik u harmonike morao bi barem jednom da poseti Kastelfidardo.\nBalkancima to barem nije mnogo daleko


Tag / FK Jagodina / Vesti online\nfss 0 komentara\nUspešan debi katarskog sudije u Srbiji\nPrvi put u istoriji Prve lige Srbije na jednoj utakmici pravdu je delio stranac.\nPiroćanac postigao najbrži gol ikada (VIDEO)\nGolovi sa centra više nisu tolika retkost i dešava se da fudbaleri uhvate protivničkog golmana na spavanju, ali obično se to desi u toku utakmice kada opadne koncentracija, nešto ređe posle...\nČukarički ima "novog Ožegovića", Tedić debitovao\nMladi fudbaler Čukarickog Slobodan Tedić, naslednik Ognjena Ožegovića u dresu sa brojem 51, debitovao je za prvi tim u Kupu protiv Jagodine.\nProsinečki računa na Milana Đurića\nLokalni mediji spekulišu...\nSudija Obradović ponovo pravio cirkus na terenu (VIDEO)\nFudbalski sudija Srđan Obradović ponovo se našao u centru pažnje posle skandalozno odrađenog posla na meču 27. kola Omladinske lige Srbije između Jagodine i Napretka iz Kruševca.\nSrpski fudbalski cirkus nastavljen u Vranju (VIDEO)\nDa je srpski fudbal pao na niske grane znaju gotovo svi koji prate dešavanja na ovim prostorima, ali izgleda da još uvek nije dotakao samo dno.\nSindikat Nezavisnost: Zvezda u blokadi od 175.000 evra!\nEl Monir: Moram da osvojim titulu sa Partizanom\nJanjić: Pobeda protiv Mladosti imperativ\nTrener fudbalera Jagodine Alesandar Janjić rekao je da je njegovom timu pobeda imperativ u utakmici sa Mladosti u 2. kolu plej-auta Superlige Srbije.\nJanjić: Ne pretimo Pazaru, ali želimo izlazak iz krize\nTrener fudbalera Jagodine Aleksandar Janjić izjavio je danas rekao je da veruje da će ekipa izaći iz krize i savladati Novi Pazar u 1. kolu plej-auta Superlige.\nPrvi čovek FK Jagodina Goran Milanović izabran je danas za novog predsednika Zajednice klubova Superlige Srbije.\nJagodina smenila Mojsilovića\nTrener fudbalera Jagodine Stevan Mojsilović dobio je otkaz posle serije loših rezultata, saopštio je taj superligaš.


Silna Barsa, Kahi derbi Baskije - Košarka\n« poslato: Maj 17, 2012, 23:36:28 »\nKošarkaši Barselone, Valensije i Kaha Laborala ostvarili su pobede u prvim utakmicama četvrtfinalnih serija španske ENDESA lige.\nEkipa Kaha Laborala je na svom terenu savladala Bilbao sa 77:73, Barselona je deklasirala Alikante sa 73:43, a i Valensija je bila ubedljiva sa San Sebastijanom (82:60, Marković 5p).\nDrugi mečevi na programu su u nedelju, a u petak se igra prvi meč u seriji između Real Madrida i Kahasola.\nU baskijskom derbiju vodila se neizvesna borba u prve tri četvrtine, ali zahvaljujući seriji od osam poena Teletovića ekipa Kaha Laboral stvorila je pet poena viška, a važne poene u završnici postigao je i Nemanja Bjelica.\nSrpski reprezentativac ubacio je 7 poena (2-5 iz igre, 2-2 penali za 25 min), uz 6 skokova, 2 ukradene lopte i po jednu asistenciju i izgubljenu loptu.\nNajbolji u pobedničkoj ekipi bio je Mirza Teletović sa 19 poena i 5 skokova, Fernando san Emeterio imao je 13 poena i 5 skokova, a po 10 poena upisali su Lampe i Noćioni. Aron Džekson predvodio je Bilbao sa 18 poena (6-10 iz igre), Aleks Mumbru dao je 15 poena (6-17 iz igre, 6sk), koliko i Kostas Vasilijadis.\nNajzaslužniji za ubedljivu pobedu Valensije nad San Sebastijanom bio je Nando de Kolo sa 26 poena (9-13 iz igre, 4ast), Nik Kaner-Medli postigao je 18, a Faverani 12 poena.\nStefan Marković ubacio je 5 poena (2-4 iz igre za 17 min), uz 4 asistencije i 2 izgubljene lopte. U timu iz Baskije Serhi Vidal ubacio je 14 poena, a Endi Panko 12.\nBez Koste Perovića u ekipi, Barselona je sa 30 poena razlike razbila Alikante, a Marselinjo Uertas zabeležio je 14 poena i 6 asistencija. Čak Ejdson imao je 12 poena i 5 asistencija, a Fran Vaskes dao je 11 poena.


Polovni Mack kamioni za otpad oglasi za prodaju - Srbija - Mascus Srbija\nNalazite se ovde: Mascus Srbija > Transportna vozila > Vatrogasna vozila i ostala vozila za javne službe > Kamioni za otpad > Mack\nPolovna Mack kamioni za otpad na prodaju\nOvo su rezultati pretrage polovnih Mack kamioni za otpad mašina koje su za prodaju. Mack kamioni za otpad oglase možete sortirati po ceni, godini proizvodnje, ili zemlji. Takođe možete, da koristite kriterijume za pretragu na levo da ubrzate pretragu, ili pročitajte više o Mack kamioni za otpad u Brend sekciji.\nMack LE603Snaga motora: 300\nMack LEU613Snaga motora: 300\nMack LE613Snaga motora: 325\nOvde je kompletna lista polovnih Mack kamioni za otpad za prodaju. Mozete da dodate strane među svoje omiljene strane ili upoređujete zanimljive proizvode klikom na polja za potvrdu pored polovnih/og Mack kamioni za otpad koji su Vam zanimljive, uz korišćenje opcija koje se nalaze iznad. Ako zelite da promenite pretragu, vratite se na vrh strane i koristite opciju “nova pretraga”, onda definišite brend, model, cenu i/ili lokaciju polovne/ih Mack kamioni za otpad koje Vas interesuju.


takse - Dnevni list Danas\nPočetna » takse » Page 2\nIzaslanik američkog predsednika za dijalog Kosova i Srbije Ričard Grenel otkrio je detalje razgovora sa odlazećim premijerom Aljbinom Kurtijem i, u ekskluzivnom intervjuu za „Presing“ na TV7 otkrio, između ostalog da je Kurti obećao ukidanje takse, te da od nove kosovske vlade očekuje da to obavezno uradi, piše prištinska Gazeta Ekspres.\nKosovska vlada je na sastanku u petak uveče ukinula takse od 100 odsto na sirovine iz Srbije i BiH, dok se od 1. aprila očekuje i da ukine takse na sve vrste robe i proizvoda.\nPiše: Redakcijski komentar 23. 3. 2020.\nPiše: RTS 20. 3. 2020.\nHoti: Odmah ukinuti takse\nPrvi potpredsednik kosovske vlade iz Demokratskog saveza Kosova Avdulah Hoti zatražio je danas od koalicionog partnera, Pokreta Samoopredeljenje, potpuno i bezuslovno ukidanje taksi na robu iz Srbije.\nKurti: Evropska unija da bude posvećena Kosovu i da ukine vize\nKosovski premijer Aljbin Kurti izjavio je danas da je stanovništvo Kosova mlado, energično i da može naporno da radi, ali da je potrebno da i Evropska unija radi i bude mu posvećena.\nLider Demokratskog saveza Kosova (DSK) – stranke koja je koalicioni partner u Vladi Kosova, Isa Mustafa ocenio je danas da taksa na robu iz Srbije nije ukinuta zbog dogmatskih stavova i konspiracija premijera Kosova Aljbina Kurtija.\nAmerička privredna komora na Kosovu traži da se bezuslovno ukinu takse\nAmerička privredna komora na Kosovu saopštila je danas da je od presudnog značaja da Priština bezuslovno ukine takse u skladu sa zahtevom američkog predsednika Donalda Trampa, državnog sekretara Majka Pompea i drugih visokih zvaničnika američke administracije.


AMD predstavio Athlon II X2 250 i Phenom II X2 550 Black Edition – Personal magazin\nAMD je lansirao novu generaciju svog najpopularnijeg 64-bitnog procesora – Athlon™. AMD Athlon™ II X2 250 nastavlja desetogodišnju tradiciju procesora koji pružaju najbolji odnos performansi za uloženi novac. Nova generacija…\nAMD je lansirao novu generaciju svog najpopularnijeg 64-bitnog procesora – Athlon™.\nAMD Athlon™ II X2 250 nastavlja desetogodišnju tradiciju procesora koji pružaju najbolji odnos performansi za uloženi novac. Nova generacija Athlon™ procesora – Athlon™ II X2 250 bazirana je na unapređenom „K10“ jezgru proizvedenom u najmodernijoj 45nm SOI tehnologiji.\nVisoka radna frekvencija od 3 GHz i sjajne IPC (Instruction Per Clock) performanse čine ovaj procesor odličnim Mainstream rešenjem u svojoj cenovnoj kategoriji.\nUpotreba 45 nm SOI tehnologije čini ovaj procesor izuzetno štedljivim (65W) potrošačem. Za razliku od konkurentskih procesora iz Pentium E5xxx serije, AMD Athlon™ II X2 250 poseduje podršku za „Windows XP mod“ u okviru dolazećeg Windows 7 operativnog sistema. Ovo je omogućeno zahvaljujući prisustvu tehnologije za hardversku virtualizaciju – AMD-V.\nUjedno, AMD je na tržište izbacio i novi Phenom II X2 550 Black Edition. Kao sto možete naslutiti iz naziva, reč je o prvom “Dual-Core” Phenom II procesoru i to pripadniku “overclock-friendly” Black Edition porodice.\nNovi Phenom II na tržište Dual-Core procesora donosi neverovatne performanse po nepobedivoj ceni. AMD Phenom II X2 550 Black Edition deli ključne karakteristike sa ostatkom modela iz Phenom II porodice. Reč je o procesorima napravljenim u najmodernijoj 45 nm tehnologiji, sa čak 6 MB L3 cache memorije (ukupno 7 MB) i podrškom za hardversku virtualizaciju koja je od ključne važnosti za nadolazeći Windows 7 operativni sistem.\nOba procesora su kompatibilna kako sa AM3, tako i sa AM2+ matičnim pločama, što znači podršku i za DDR3 i za DDR2 memoriju.\nAMD predstavio Athlon II X2 250 i Phenom II X2 550 Black Edition was last modified: June 5th, 2009 by Redakcija\nCanyon nova linija audio, video i računarskih kablova


Đaci našli ljudsku lobanju na livadi kraj škole\nU selu Vraneši, nedaleko od Vrnjačke Banje, na livadi iza seoske prodavnice kod OŠ "Branko Radičević" u četvrtak ujutru osnovci su pronašli ljudsku lobanju.\nDeo tela odnet je na Institut za sudsku medicinu, nakon čega bi trebalo da bude poznat identitet osobe i da li je možda u pitanju ubistvo.\nLobanju u fazi raspadanja sa još vidljim ostacima kože prvi su primetili osnovci koji su za vreme velikog odmora došli na livadu kako bi ubrali kruške. Njihovu graju čuli su meštani koji su, videvši lobanju u travi, odmah pozvali policiju. "Pošto mi je radnica prodavnice rekla da se na livadi nalazi lobanja, pozvao sam policiju. Ne znam otkud ona tu, jer dan ranije, čini mi se, nije tu bila. Ništa se sumnjivo ni u našem, a koliko znam ni u okolnim selima u poslednje vreme nije dogodilo da bismo mogli i da pretpostavimo o čemu je reč" kaže meštanin Slavko Ivanović. Kako " Večernje novosti" nezvanično saznaju, u blizini mesta gde su đaci primetili lobanju, osim nekih životinjskih, za sada, policija nije pronašla druge ostatke ljudskih delova tela.\n« Urednik Telepromptera: Pozivam ministra da se upristoji Peti oktobar 2000. je vratio Srbiju u svet, ali promene su izneverile očekivanja građana »


Kako saopštavaju iz "Puteva Srbije", na auto-putu E-75, zona petlje Kolari, smer ka Nišu, od 9. do 13. avgusta izmenjen je režim saobraćaja zbog radova na rehabilitaciji kolovoza.\nNa putu Lebane (Bojnik) - Lebane, do 10. avgusta, od 7.00 do 17.00 časova, vrše se radovi na presvlačenju kolovoza uz naizmenično propuštanje vozila, regulisano semaforskom signalizacijom.\nIzmena režima saobraćaja je i na auto-putu E-70, petjja Ruma - petlja Pećinci, ka Beogradu, zbog radova na bankini, a saobraćaj se odvija preticajnom saobraćajnom trakom.\nZbog radova na rehabilitaciji kolovoza u desnoj traci na mostu preko Save na obilaznici oko Beograda, na petlji Surčin - Ostružnica, do 1. novembra, od 8.00 do 16.00 saobraćaj iz pravca Novog Sada ka Beogradu biće preusmeren na novoizgrađeni deo mosta.\nNa putu Kraljevo - Mataruška Banja, od 9. do 31. avgusta biće obustavljen saobraćaj zbog radova na rehabilitaciji puta u punoj širini kolovoza, a kako saopštavaju iz Puteva Srbije, tokom obustave saobraćaja neće biti omogućen prilaz Mataruškoj Banji iz pravca Ušće - Kraljevo, dok je alternativni putni pravac Kraljevo - Žiča - Mataruška banja.\nAMSS Horgoš Batrovci granični prelazi gužve na granicama stanje na granicama


VEĆI BUDŽET OPŠTINE PLJEVLJA: Planiran iznos od 20,6 miliona evra\n29. 11. 2021. u 15:21\nBudžet Opštine Pljevlja za 2022. planiran je u iznosu od 20,6 miliona eura, i on je za 1,4 miliona eura veći od planiranog ovogodišnjeg budžeta.\nPLJEVLJA - Budžet Opštine Pljevlja za 2022. planiran je u iznosu od 20,6 miliona eura, i on je za 1,4 miliona eura veći od planiranog ovogodišnjeg budžeta.\nZa kapitalni budžet opredeljeno je 9,28 miliona eura, i on je za oko 2,5 miliona eura veći od kapitalnog bidžeta za ovu godinu.\nIz kapitalnog budžeta najviše novca - 1,68 miliona eura, biće izdvojeno za finansiranje saobraćajne infrastrukture.\nZa rekonstrukciju Ulice Velimira Jakića biće izdvojeno 400,000 eura, a 370.000 eura za izgradnju saobraćajnica u DUP-u Dolovi II.\nPanirana je izgradnja kružnog toka na raskrsnici kod zgrade Pošte, za šta je predviđeno 145.000 eura, dok bi 320.000 eura bilo utrošeno za izgradnju trotoara i javne rasvete od zgrade Elektrodistribucije u naselju Guke do Dajevića hana.\nZa izgradnju i rekonstrukcije gradske hidrošloške infrastrukture planirano je 1,6 miliona eura, za izgradnju seoskih vodovoda 100 hiljada eura, a za implementaciju mera energetske efikasnosti objekata koji se griju iz kotlarnice u Skerlićevoj i ostalih višeporodičnih stambenih zgrada 400.000 eura.\nZa izgradnju sportsko rekreativne zone u Borovici planirano je da se utroši 400.000 eura, a 150.000 za rekonstrukciju gornjeg jezera i brane sa uređenjem terena.\nZa upravljanje sistemom otpadnih voda planirano je da se izdvoji 970.000 eura.\nNajviše novca Oština Pljevlja u narednoj godini planira da prihoduje od poreza - 6,4 miliona eura, od čega oko tri miliona eura od poreza ma dohodak fizičkih lica i poreza na imovinu 2,8 miliona eura.\nOd naknada Opština planira da prihoduje 4,6 miliona eura, a najviše za korišćenje prirodnih dobara - 2,1 milion eura.\nI po osnovu naknade za korišćenje i zaštitu životne sredine koju plaćaju Rudnik uglja, Termoelektrana Pljevlja i Rudnik Gradir Montenegro, Opština će i ove godine prihodovati 2,1 milion eura.\nOpština će prema planu naredne godine iz Egalizacionog fonda prihodovati nešto više od tri miliona eura, a od donacija Evropske unije 860.000 eura.\nPljevlja budžet Opština Pljevlja


Najveća posjeta na Gradskom stadionu u Banjaluci, Mokri Dolac na drugom mjestu\nOdigrano je jedanaesto kolo fudbalske Premijer lige Bosne i Hercegovine, a na šest utakmica prisustvovalo je ukupno 17.425 gledalaca.\nUbjedljivo najbolja posjeta zabilježena je na “Gradskom stadionu” u Banjoj Luci, gdje je utakmicu između Borca i Sarajeva (1:0) posmatralo osam hiljada ljubitelja fudbala.\nSjajna posjeta viđena je i na “Mokrom Docu“, na meču u kome je Posušje dočekalo ekipu Širokog Brijega. Ovaj meč koji je završen rezultatom 2:2 posmatralo je 3,600 navijača.\nUtakmicu između Željezničara i Leotara (1:0) odigranu na “Grbavici” gledalo je 2,625 gledalaca, a pobjedi Zrinjskog protiv Slobode (1:0) na stadionu “Pod Bijelim brijegom” prisustvovalo je ukupno 1,700 ljudi.\nNa meču između Tuzla sitija i Veleža (2:1) bilo je 1000 ljubitelja fudbala, dok je najslabija posjeta viđena u Prijedoru gdje je utakmicu između Rudara i Radnika (2:0) gledalo svega 500 ljudi.\nPrethodni članakMurinjo bijesan nakon poraza od Lacija, urlao na novinare pa napustio salu za konferencije\nNaredni članakEmotivne scene iz Njemačke: Igrači Frajburga plakali na centru terena (VIDEO)


(VIDEO) Izložba sitnih životinja u Kuli - www.025.rs\nwww.025.rs / KULA / DRUŠTVO / (VIDEO) Izložba sitnih životinja u Kuli\nMeđugradska izložba sitnih životinja organizovana je i ove godine, a događaj će se održati u subotu i nedelju 10. i 11. novembra u sali osnovne škole „Petefi brigada“ u Kuli. U subotu će vrata za sve zainteresovane biti otvorena od 08 do 19 časova, dok će u nedelju, kada je i berza životinja, izložba trajati od 07 do 13 časova. Posetioci će imati priliku da vide razne vrste živine, ptica i sitnih životinja. Udruženje za zaštitu i odgoj sitnih životinja „Kula“ će po 44. put biti organizator i zvanični domaćin ove manifestacije. „To je tradicionalno druga nedelja novembra, uz posetu dece, građanstva i ljudi iz okoline. Uz ovu našu tradiciju imamo dosta izlagača iz drugih mesta. Približno bude oko 100 do 120 izlagača na našim manifestacijama i izložbama. Tu su zastupljeni golubovi u navećem broju, kunići, živina i ptice“, kaže Milan Jokić, predsednik Udruženja odgajivača sitnih životinja Kula.\nDan ranije, odnosno petak 09. novembar, biće rezervisan isključivo za takmičarski deo i ocenjivanje eksponata. Prema rečima Gorana Komnenića, odgovornog lica ovog Udruženja, zbog same prostorije sale ne mogu da se prime svi izlagači koji žele da učestvuju u manifestaciji: „Kula je dostigla veliki nivo što se tiče izložbe. Ove godine građani Kule i okoline imaće priliku da vide oko 550 eksponata golubova, 30 kunića, oko 100 komada razne živine, fazana, pataka i 20 vrsta kaveza za ptice. Nismo još završili konačan spisak kataloga.“ Udruženje je takođe ištampalo 1000 ulaznica koje su podeljene deci u vrtićima i školama za uzrast od 1. do 4. razreda, kako bi najmlađi mogli da dođu na izložbu i uživaju u druženju. Takođe, na samoj dodeli priznanja, organizaciji „Plava ptica“ biće dodeljeno nekoliko životinja.\nTags: izložba sitnih životinja, kula


Biden: Kina će platiti cijenu zbog kršenja ljudskih prava muslimanskih manjina\nKina će platiti cijenu zbog kršenja ljudskih prava, rekao je američki predsjednik Joe Biden odgovarajući na pitanje o odnosu te zemlje prema muslimanskim manjinama u zapadnom regionu Xinjiang.\n– Biće posljedica po Kinu i on to zna – rekao je Biden misleći na kineskog predsjednika Xi Jinping, prenosi CNN.\nXi Jinping je kritikovan u svijetu jer su manjinski Ujguri pritvoreni u logorima i zbog ostalih kršenja ljudskih prava.\n– Kina se veoma trudi da postane svjetski lider, a da bi stekla takav status i mogla to da bude mora da zadobije povjerenje drugih zemalja – rekao je američki predsjednik tokom svog prvog zvaničnog putovanja od kada je postao predsjednik u januaru.\nOn je rekao da Kina to ne može postići sve dok je uključena u aktivnosti koje su protivne ljudskim pravima.\nBiden je u telefonskom razgovoru sa Xi Jinpingom prošlog mjeseca, koji je trajao dva sata, naglasio prioritet za SAD da indo-pacifički region ostane slobodan i otvoren i izrazio zabrinutost povodom problematične prakse u trgovini i stanja ljudskih prava u Kini.\nU Kotor Varoši prave opremu za Cristiana Ronalda i Giro d'Italia


Jeftini letovi iz Wuzhou do Jemena - Avio karte Wuzhou Jemen - eSky.rs\nAvio karte iz Wuzhou\nAvio karte iz Wuzhou do Jemena\nPretražite letove iz Wuzhou do Jemena\nProverite najbolje prilike za letove iz Wuzhou do Jemena\n✔ Postoje li posebne ponude za letove iz Wuzhou do Jemena na eSky.rs?\n✔ Mogu li se pobrinuti za osiguranje prilikom rezervacije leta iz Wuzhou do Jemena?\n✔ Ako rezervišem let iz Wuzhou do Jemena, mogu li da rezervišem ujedno i smeštaj?\n✔ Koje avio-kompanije nude letove iz Wuzhou do Jemena?\nBudite sigurni, da na eSky.rs ponuda letova iz Wuzhou do Jemena uključuje ne samo niskotarifne avio-kompanije, već i one koje su specijalizovane za visoki standard.\nKorisne informacije o aerodromima\tu Wuzhou\nJeftini letovi do Kine Jeftini letovi iz Kine Jeftini letovi za Ćingjang Jeftini letovi iz Ćingjanga Jeftini letovi za La Serenu Jeftini letovi iz La Serene\nJeftini letovi do Gvadelupa Jeftini letovi iz Gvadelupa Jeftini letovi do Oita Kunisaki Jeftini letovi od Oita Kunisaki


Memorijalni kompleks 12. februar: Mesto sećanja na stradanje i mesto pomirenja!\nPočetak/Društvo/Memorijalni kompleks 12. februar: Mesto sećanja na stradanje i mesto pomirenja!\nPetar Veljkovic13. novembra 2018.\nLogor Crveni Krst, danas poznat pod imenom Memorijalni kompleks 12. februar, jedno je od mogih mesta u Srbiji koja od zaborava čuva stradanje, ne samo našeg naroda, već svih naroda koje je zahvatio Drugi svetski rat.\nLogor Crveni Krst, nalazi se u niškoj opštini Crveni Krst, kraj istoimene železničke stanice po kojoj je i prvobitno dobio ime. Memorijalni kompleks 12. februar danas je jedini nacistički logor u Srbiji koji je otvoren za posetioce i koji je dobio formu muzeja. Kao prvi logor u Evropi u kome je sprovedeno u delo prvo organizovano bekstvo zarobljenika, ovaj Memorijalni kompleks je nezaobilazna turistička destinacija svih namernika, ili onih koji slučajno dođu u Niš, koja ih kroz sat vremena sprovede kroz četiri godine rata i stradanja naroda na ovim prostorima.\n„Prvobitno, ovo je bila kasarna konjičkog puka „Miloš Obilić“ koja je podignuta 1930. godine i imala je tu funkciju sve do 1941. godine. U prvim mesecima nakon kapitulacije, ovaj prostor je služio kao privremeni smeštaj ratnih zarobljenika“ kaže o nastanku logora Nebojša Ozimić, istoričar i kustos Narodnog muzeja u Nišu.\nVeć septembra meseca, iste godine, donosi se odluka o formiranju logora, dok su oktobra meseca već izvršena prva hapšenja uglednih građana Niša, koji su svojim životima garantovali da neće biti neprijateljskih dejstava prema Nemcima.\n„Ovde su prvo zatvarani članovi jevrejske zajednice u Nišu, masoni, članovi Rotari kluba, članovi demokratski orjentisanih partija i članovi Komunističke partije. Procene su da je u logoru bilo oko 30 hiljada zatvorenika među, njima i žena i dece, od kojih je oko 10 hiljada streljano na brdu Bubanj.“ govori Nebojša Ozimić.\nOno što bitno izdvaja ovaj logor, od svih ostalih u Evropi, jeste prvo organizovano bekstvo zatvorenika, koje se dogodilo 12. februara 1942. godine.\n„Grupa od 147 logoraša je 12. februara, dan pre nego da budu streljani, pokušala bekstvo iz logora. U tome je uspelo 105 zatvorenika, dok je 42 ubijeno u bekstvu ili uhvaćeno pa nakon toga streljano. Ovo je bio ogroman udarac za Nemce koji su, za odmazdu, u streljanjima 17. i 19. februra pobili oko 1200 logoraša na Bubnju“ kaže Ozimić o bekstvu logoraša.\nLogor je imao svoju funkciju do 14. septembra 1944. godine, kada su ga Nemci, mesec dana pre oslobođenja Niša, napustili i spalili sva dokumenta koja su bila u logoru.\nMuzej i jedno od najvećih obeležja grada\nDanas, skoro 75 godina nakon završetka Drugog svetskog rata, logor je pretvoren u muzej, sa svojom stalnom postavkom, kako bi čuvao od zaborava događaje i ljude koji su u logoru bili zatvoreni i od kojih su mnogi ostavili svoje živote baš na tom mestu. Od 1979. godine ovo mesto je utrvđeno za spomenik kulture od izuzetnog značaja.\nZbog toga što je jedini logor u Srbiji koji je kompletno otvoren za posetioce, zbog same svoje istorije, ali i blizine prvenstveno aerodroma i želenzničke stanice koje se nalaze u blizini, Memorijalni kompleks 12. februar iz godine u godinu beleži rast, kako domaćih, tako i stranih turista.\n„Kada sam preuzeo logor broj poseta je bio oko 3 hiljade ljudi godišnje. Koleginica Ivana Gruden Milentijević i ja smo 2013. otvorili redizajniranu prvu fazu postavke i već te godine smo došli do 12 hiljada posetilaca. Vremenom, kako se radilo na logoru, tako se podizao broj poseta, tako da smo prošle godine imali 21 hiljadu posetilaca na nivou godine, a taj broj smo oborili početkom novembra ove godine.“ ističe Nebojša Ozimić.\nNekada je bilo oko 75% stranih dolazaka, dok je samo oko 25% bilo domaćih turista. Poslednjih godina je, kako navode iz Narodnog muzeja, u porastu broj poseta domaćih turista. Takođe, kažu da je jako bitna blizina aerodroma, jer svi koji putuju avionom i imaju presedanje, uvek iskoriste slobodno vreme da dođu i posete logor.\nRanijih godina, čini se, da logor nekako nije bio u fokusu ni turista, a ni gradskih i državnih institucija. Na njega se obraćala pažnja jedino 12. februara kada su polagani venci i obeležavan dan bekstva zatvorenika iz logora.\n„Međutim, u poslednjih šest, sedam godina, kroz projekte Grad je uspeo da promeni krov, da okreči zgrade, zameni kapiju, da napravi zid i osveži osmatračnice, što je sve posao koji u suštini traži jednu dugoročnost.“ govori Nebojša Ozimić.\nOzimić još tvrdi, da je ono što izdvaja ovaj logorski kompleks od bilo kog drugog u regionu, ali i Evropi, to što se trude da očuvaju autentičnost njegovog izgleda. Tako da mnogi turisti koji dođu, smatraju da su žičane ograde, osmatračnice i sve unutar logora tu još od četrdesetih godina prošlog veka.\n„Mnogi turisti koji dođu nemaju pojma niti o Nišu, niti o logoru. Dok su neki, poput Japanaca, na primer jako dobro potkovani informacijama i istorijom ovog mesta. Kako god, i jedni i drugi, znali oni o ovom mestu ili ne, nakon posete uglavnom ostanu zatečeni, sa jakim utiskom i knedlom u grlu“ kaže Ozimić.\nČinjenica je da prilično širok spektar ljudi, iz raznih zemalja, posećuje Memorijalni kompleks 12. februar.\n„Negde, ovo može da bude i jedno jako lepo mesto pomirenja. I tako ga treba i tretirati. U logoru je bilo ljudi iz današnjih 85 država. To je čitava Evropa! Imaju ljudi da se mire i da se mire, a ovo je definitivno mesto gde se ljudi mire!“ zaključuje priču Nebojša Ozimić.\nTekst je deo projekta „Crveni Krst-turizam na dohvat ruke“ koji je podržan od strane GO Crveni Krst u okviru Konkursa za sufinansiranje projekata proizvodnje medijskih sadržaja.\nGO Crveni Krst Logor Crveni krst Memorijalni kompleks 12 februar Nebojsa Ozimic\nNaša sela: Koliki je značaj udruživanja voćara?


Ahmeti: Rijedak slučaj da se slažem s Vučićem, ne očekujem ništa posebno - Index.ba\nNaslovnica Region Ahmeti: Rijedak slučaj da se slažem s Vučićem, ne očekujem ništa posebno\nAhmeti: Rijedak slučaj da se slažem s Vučićem, ne očekujem ništa posebno\nKopredsjedavajući prištinskog tima za dijalog sa Beogradom Špend Ahmeti ocijenio da je sastanak Vučića i Tačija dobra prilika da se ponovo pokrene dijalog.\nAhmeti je za Glas Amerike rekao da ne vjeruje da će taj sastanak biti presedan i dodaje da je, čak i da se pokrenu pregovori, malo vjerovatno da dogovor bude postignut do kraja godine.\n“Ovo je rijedak slučaj da se slažem s Vučićem u smislu da ne očekujemo ništa posebno da će se desiti, eureka, pa da ćemo riješiti problem koji imamo sada”, rekao je Ahmeti, koji je učestvovao na panelu o Zapadnom Balkanu u Internacionalnom republikanskom institutu u Vašingtonu.\nIpak, nada se će prvi sastanak posle uvođenja taksi Prištine na srpsku robu imati neki rezultat.\n“Možda bi bilo dobro da se odblokira dijalog, jer smo već nekoliko mjeseci u blokadi – od toga što smo na početku godine pričali o rješenju i dogovoru do kraja godine, a onda je došlo do blokade i stvari koje svi znamo i nadamo se da će doći do odblokiranja procesa”, rekao je Ahmeti, koji je i gradonačelnik Prištine.\nVeću šansu za deblokadu dijaloga Ahmeti vidi u tome što su domaćini susreta lideri dvije najjace zemlje EU – njemačka kancelarka Angela Merkel i francuski predsjednik Emanuel Makron, a ne Brisel.\nMeđutim, čak i da pregovori krenu, Ahmeti smatra da je dogovor do kraja godine malo vjerovatan.\n“To više slušamo od Vašingtrona, Brisela, Berlina, Pariza, ali u suštini mi živimo na Balkanu i ja sam pesimista da možemo doći do dogovora ove godine… Što ne znači da ne treba razgovarati”, rekao je Ahmeti.\nPrethodni članakBIHAMK: Informacije o stanju na putevima\nNaredni članakSDP: Tražit ćemo stavljanje van snage odluke o poskupljenju plina


Jokić solidan u porazu Denvera, nova pobeda Golden stejta\nBeta 1. decembra 2015. 08:55\nKošarkaši Milvokija pobedili su u noći između ponedeljka i utorka ekipu Denvera sa 92:74, a za poraženi tim je srpski reprezentativac Nemanja Jokić postigao osam poena.\nDo sedme pobede od početka sezone Milvoki je predvodio Greg Monro sa 18 poena, Džabari Parker je ubacio dva poena manje, dok je Majkl Karter-Vilijams utakmicu završio sa 12 postignutih poena.\nDenver je, na drugoj strani, upisao sedmi uzastopni poraz.\n„Moramo da nađemo način da se probudimo i pobedimo u nekoj utakmici, jer definitivno ne možemo da nastavimo da radimo ovo što radimo i da igramo kao što igramo“, rekao je posle utakmice Danilo Galinari, koji je bio i najefikasniji u redovima Denvera sa 13 poena.\nKenet Farid je utakmicu završio sa 11 poena, dok je Jokić, koji je ponovo bio starter, za 25 minuta na terenu imao učinak od osam poena, šest skokova i dve asistencije.\nKošarkaši Golden stejta nastavili su fantastičan niz pobeda, pošto su prošle noći savladali Jutu sa 106:103 i tako upisali 19. trijumf u isto toliko mečeva.\nNajefikasniji u redovima šampiona NBA lige bio je Stefon Kari sa 26 poena, dok su Drajmond Grin i Klej Tompson ubacili po 20. U poraženom timu najbolji je bio Gordon Hejvord sa 24 poena.\nČikago je na svom terenu pobedio San Antonio sa 92:89 i tako prekinio seriju od pet vezanih trijumfa Sparsa.\nNajzaslužniji za pobedu Bulsa bio je Pau Gasol koji je imao „dabl-dabl“ učinak, 18 poena i 13 skokova, dok je Džimi Batler ubacio 14 poena.\nNa drugoj strani, najbolji je bio Kavai Leonard sa 25 poena i osam skokova, Lamarkus Oldridž je dodao 21, a Toni Parker 13 poena. Srpski reprezentativac Boban Marjanović ponovo nije bio u timu San Antonija.\nU preostalim utakmicama koje su igrane prošle noći Detroit je pobedio Hjuston sa 116:105, Boston je bio bolji od Majamija sa 105:95, a Atlanta od Oklahome sa 106:100. Košarkaši Sakramenta su savladali Dalas sa 112:98, dok su Los Anđeles klipersi bili bolji od Portlanda sa 102:87.


KAMPANJA ZA ZAŠTITU KLIJENATA U MIKROFINANSIJSKOM SEKTORU - AMFI\nSarajevo, 20. 02. 2012. godine – Danas je Međunarodna finansijska korporacija (IFC), članica Grupacije Svjetske banke, zajedno s Udruženjem Mikrofinansijskih Organizacija u BiH (AMFI), organizovala radionicu na temu „Odgovorno finansiranje u mikrofinansijskom sektoru“ za čelnike mikrofinansijskog sektora u BiH i na taj način otpočela „ACCION Smart“ kampanju koja ima za cilj unaprijeđenje zaštite klijenata mikrofinansijskih organizacija i koja će se sprovoditi od februara do decembra 2012. godine.\nMeđunarodna finansijska korporacija (IFC), članica Grupacije Svjetske banke i Udruženje mikrofinansijskih organizacija u BiH (AMFI), danas su za čelnike bh. mikrofinansijskog sektora organizovali radionicu o temi “Odgovorno finansiranje u mikrofinansijskom sektoru“.\nTime je praktično otpočela “ACCION Smart“ kampanja s ciljem unaprjeđenja zaštite klijenata mikrofinansijskih organizacija, koja će se sprovoditi od februara do decembra 2012. godine.\nPo završetku radionice, mikrokreditne organizacije (MKO) će biti u mogućnosti da prepoznaju svoje institucionalne slabosti i utvrde prioritetne oblasti u cilju jačanja zaštite svojih klijenata. Konačno, MKO će, na dobrovoljnoj osnovi, proći proces certifikacije od strane nezavisnih specijaliziranih agencija koje će utvrditi njihov stepen poštivanja principa zaštite potrošača.\nOvaj proces će rezultirati certifikacijom koja će građanima i klijentima biti prepoznatljivo oglašena u prostorijama MKO.\n“Ovim projektom IFC i AMFI žele staviti fokus na klijente kao pokretačku snagu industrije kroz promicanje sveobuhvatnog i dosljednog razumijevanja principa za zaštitu klijenata od strane svih MKO u BiH. IFC i AMFI smatraju da je, ukoliko želimo da mikrofinansijski sektor istinski bude socijalno odgovoran i finansijski zdrav, neophodno da se svim MKO klijentima nude finansijske usluge na transparentan, lako razumljiv i fer način“, istakla je voditeljica projekta IFC-a Nataša Goronja.\nSMART kampanja je globalna incijativa koja okuplja mikrofinansijske institucije u cilju stjecanja sveobuhvatnog i dosljednog razumijevanja principa za zaštitu klijenata. Ciljevi kampanje su povećanje svijesti i bolje razumijevanja principa i pokazatelja za zaštitu klijenata od strane MKO, te povećanje nivoa transparentnosti kako bi se korisnicima mikrokreditnih usluga omogućilo da donesu odluke na osnovu sveobuhvatnih i tačnih informacija.\nKampanja će takođe pomoći mikrokreditnim organizacijama da ugrade principe za zaštitu klijenata u svoje poslovanje i prođu sveobuhvatnu obuku koja im je neophodna da zadovolje standarde i principe za zaštitu klijenata. Nakon obuke, vršiće se certifikacija sprovođenja principa za zaštitu klijenata koja će mikrofinansijskim institucijama omogućiti da izgrade snažan i dugoročan odnos sa svojim klijentima i na taj način smanje svoj poslovni rizik.\nProces certifikacije će se bazirati na pet osnovnih i podjednako važnih kategorija, a to su upravljanje, poslovna politika i procedure, poticaji i obuka osoblja, usklađenost sa standardima i rezultati. Program certifikacije je osmišljen kroz niz konsultativnih sastanaka sa priznatim međunarodnim stručnjacima u ovoj oblasti.\nWeb visits 49


J. T. 14. januara 2008. 00:00\nNedavno je održana konferencija za novinare na kojoj je predstavljen program ovogodišnjeg, 36. po redu FEST-a, koji će biti održan od 22. februara do 2. marta. FEST se održava pod sloganom „Izađi na FEST“ i u duhu je aktuelnog političkog trenutka u zemlji, jer su predizborne kampanje predsedničkih kandidata u jeku.\nFEST-a će biti održan u već tradicionalnim dvoranama – Centru „Sava“, Dvorani Kulturnog centra Beograda, Dvorani Doma sindikata i u Muzeju Jugoslovenske kinoteke. Na festivalu će premijerno biti prikazano 75 novih filmova iz celog sveta, laureata najprestižnijih svetskih festivala, uvaženih filmskih nagrada, kao i dela najaktuelnijih autora i glumaca svetske kinematografije.\nKao i ranijih godina, program FEST-a biće podeljen u nekoliko celina. „Horizonti“ je program filmova laureata brojnih prošlogodišnjih svetskih filmskih festivala, koji će biti premijerno prikazani u Centru „Sava“. „Fantazija“ će predstaviti savremeni azijski film, koji predstavlja svet na fantastičan način. „Iskreno iz Rusije“ je novi program, uvršten nakon prošlogodišnjeg uspešnog predstavljanja nemačke kinematografije. Ove godine poseban program posvećen je filmovima aktuelnih ruskih sineasta.\nKao i ranijih godina, na festivalu će biti zastupljen program „Činjenice i slagalice“, posvećen savremenom dugometražnom dokumentarnom filmu. Tu je po treći put i program „Evropa van Evrope“, u okviru koga će nam se ove godine predstaviti značajna ostvarenja iz Hrvatske, BiH, Makedonije, Turske, Rusije, Gruzije i Srbije. Ovi filmovi će se, kao i prošle godine, takmičiti za nagradu Festivala, a o najboljem filmu odlučivaće tročlani međunarodni žiri.\nOvogodišnji FEST u okviru programa „Mapa“ nudi svojim posetiocima filmove mladih autora, koji su u minuloj sezoni svojim ostvarenjima privukli pažnju i publike i kritike na festivalima širom sveta.\nZvaničnim projekcijama prisustvovaće i brojni poštovani i uvaženi gosti iz inostranstva, autori, glumci i producenti. Počasni gost FEST-a biće uvaženi nemački sineasta Folker Šlendorf. Za kraj ćemo nabrojati samo neke od filmova koje ćete moći da vidite na ovogdišnjem FEST-u: „Pokajanje“ („Atonement“) Džefrija Rajta, „Nema zemlje za starce“ („No Country For Old Men“) braće Koen, „Rat Čarlija Vilsona“ („Charlie Wilson’s War“) Majka Nikolsa, „Biće krvi“ („There Will Be Blood“) Pola Tomasa Andersona, „Senke“ Milča Mančevskog, „Ljubav u doba kolere“ („Love in the Time of Cholera“) Majka Njuela, „Svini Tod: pakleni berberin iz ulice Flit“ („Sweeney Todd: Demon Barber From Fleet Street „) Tima Bartona, „Lista poslednjih želja“ („The Bucket List“) Roba Rajnera, „Voz za Dardžiling“ („The Darjeeling Limited“) Vesa Andersona i „Sukijaki vestern Đango“ („Sukiyaki Western Django“) Takašija Mikea.\nProdaja ulaznica počinje 1. februara na svim blagajnama dvorana u kojima se Festival odvija, kao i u Bilet servisu. Kompleti ulaznica po terminskim linijama s popustom od 10 odsto biće u prodaji od 1. do 7. februara. Cene ulaznica za premijerne termine su 250 dinara, dok za reprizne termine treba izdvojiti 150 dinara. Ulaznice za svečano otvaranje u Centru „Sava“ 22. februara koštaće 400 dinara.\nOficijelni sajt 36. FEST-a


RTS :: Tači saslušan pred istražiteljima u Hagu, nastavak sutra\nHronika Tači saslušan pred istražiteljima u Hagu, nastavak sutra\nponedeljak, 13. jul 2020, 19:56 -> 22:17\n"Borio sam se za nezavisno, slobodno Kosovo zasnovano na jednakim pravima, multietničkom društvu i vladavini zakona. Spreman sam da se suočim sa novim izazovom i trijumfujem za svog sina, porodicu, narod i svoju državu. Niko ne može prekrajati istoriju. Ovo je cena za slobodu. Verujem u mir, istinu i pravdu", rekao je Tači po dolasku u Hag.\n"Mislim da bi predsednik Tači trebalo da dâ ostavku i da tamo ne ide kao predsednik jer ako imamo sumnje i ako imamo optužnicu, ona je podignuta protiv njega imenom i prezimenom, a ne za funkciju koju on vrši, ne optužnice protiv OVK, imamo protiv nekoliko pripadnika OVK", smatra advokat Toma Gaši.\nAdvokat Toma Višnjić kaže da je Najs istovremeno bio angažovan i kao advokat zajedno sa svojom saradnicom iz Haškog tužilaštva radio na biografiji Tačija.\n"Tako je taj skandal i isplivao kada je Najs posalo pismo vladi i tražio da se njegove usluge plate. Interesantno je da je u tom trenutku Džefri Najs bio angažovan odnosno nudio svoje usluge i Vladi Bosne i Hercegovine u postupku revizije koji su oni vodili protiv Srbije pred Međunarodnim sudom pravde", podseća Višnjić.\nVišnjić smatra da Tačiju može da ide naruku to što je kao tužilac u postupku protiv Miloševića, Najs imao pristup dokumentima sa više strana, uključujući i srpsku, kosovsku, međunarodnu, a ticali su se napada tzv. OVK na srpsku vojsku, policiju, civile.


Merkel i Makron pritiskaju Tačija i Haradinaja\nMerkel i Makron pritiskaju Tačija i Haradinaja Predstavnici Berlina i Pariza tokom ove nedelje održaće niz nezvaničnih sastanaka sa političkim predstavnicima Prištine, Ramušem Haradinajem i Hašimom Tačijem, kako bi pripremili sastanak 1. jula u Parizu, piše Blic.\nNešto se sprema... Predstavnici Berlina i Pariza tokom ove nedelje održaće niz nezvaničnih sastanaka sa političkim predstavnicima Prištine, Ramušem Haradinajem i Hašimom Tačijem, kako bi pripremili sastanak 1. jula u Parizu .\nMediji: Nema mesta za kiks, Angela i Makron "ispod žita" pritiskaju Haradinaja i Tačija\nBeograd -- Predstavnici Berlina i Pariza tokom ove nedelje održaće niz nezvaničnih sastanaka s Haradinajem i Tačijem, kako bi pripremili sastanak 1. jula u Parizu. To piše današnji Blic, pozivajući se na izvor iz diplomatskih krugova.\nVELIKI PRITISAK NA TAČIJA I HARADINAJA! Berlin i Pariz ubeđuju Prištinu da ukine takse, Merkel i Makron nemaju prava na ...\nPredstavnici Berlina i Pariza tokom ove nedelje održaće niz nezvaničnih sastanaka sa političkim predstavnicima Prištine, Ramušem Haradinajem i Hašimom Tačijem, kako bi pripremili sastanak 1. jula u Parizu, piše Blic.\nPravda - 20.06.2019\nPredstavnici Berlina i Pariza tokom ove nedelje održaće niz nezvaničnih sastanaka sa političkim predstavnicima Prištine, Ramušem Haradinajem i Hašimom Tačijem, kako bi pripremili sastanak 1. jula u Parizu. Kako navode srpski mediji, pozivajući se na izvore iz diplomatskih ...


Crnogorska policija i IOM nastavljaju uspješnu saradnju u jačanju kapaciteta policije u borbi protiv prekograničnog kriminala\nDatum objave: 07.09.2018 12:54 | Autor: UP\nDirektor Uprave policije MUP-a Veselin Veljović se danas sastao sa šeficom Kancelarije IOM (UN Agencija za migracije) za Crnu Goru gospođom Dušicom Živković.\nDirektor Veljović i gospođa Živković razgovarali su o zajedničkim aktivnostima u oblastima u kojima sarađuju policija i IOM i ocijenili da je dosadašnja saradnja bila uspješna i kvalitetna na obostrano zadovoljstvo, te da će se zajedničke aktivnosti dalje razvijati i unaprjeđivati.\nIOM posebnu pažnju posvjećuje pitanjima trgovine ljudima i ilegalnim migracijama u regionu, te će stoga pružiti podršku Upravi policije u jačanju kapaciteta organizacione cjeline koja se u okviru Uprave policije bavi ovim pitanjima.\nDirektor Veljović je zahvalio gospođi Živković na podršci koju je IOM u kontinuitetu pružao crnogorskoj policiji u izgradnji i razvoju kapaciteta policije, te na donacijama koje su umnogome doprinijele postizanju mjerljivih rezultata.\nDogovoreno je da će se sa zajedničkim projektima nastaviti, shodno procjenama potrebe naše policije i uzimajući u obzir aktuelne bezbjednosne izazove, a u cilju postizanja još boljih rezultata u domenu prevencije i suzbijanja ilegalnih migracija, krijumčarenja i prekograničnog kriminala.


Politika: Šta je dobro, a šta treba bolje: Ključne stavke novog izveštaja Evropskog parlamenta o Srbiji - BalkaniYUm.TV '); } //]]>\nŠta je dobro, a šta treba bolje: Ključne stavke novog izveštaja Evropskog parlamenta o Srbiji\nVelikom većinom glasova danas je u Evropskom parlamentu u Strazburu usvojena nova Rezolucija u Srbiji koju je podneo izvestilac Dejvid Mekalister. Ovo su njene najvažnije stavke.\n- Pozdravlja se napredak Srbije ka EU i posvećenost regionalnoj saradnji, mada se konstatuje da građani Srbije nisu dovoljno informisani o EU i da vlasti moraju aktivnije da promovišu EU strategiju. Od Srbije i zemalja regiona se zahteva da se fokusriraju na pomirenje, pre svega kroz kulturne projekte koji se bave skorijom istorijom i koji promovišu zajedničko razumevanje istorije, kao i na poboljšanje javne i političke kulture tolerancije, inkluzije i pomirenja.\n- Pohvaljuje se odnos Beograda prema Prištini i poziva na nastavak dijaloga i rešenje pitanja Zajednice srpskih opština na Kosovu. Ipak, navodi se da je neophodno smanjiti antievropsku retoriku i ratno huškanje i sa jedne i sa druge strane.\n- EU pozdravlja poboljšanje bilateralnih odnosa Srbije i Albanije.\nIzvestilac Dejvid Mekalister je podneo amandman kojim bi se konstatovalo da je Vučić sa 55,08% glasova izabran za predsednika Srbije na izborima koje je nadgledala misija OEBS-a\n- Pozdravlja se otvaranje osam poglavlja u pristupnim pregovorima sa Srbijom i naglašava da se očekuje otvaranje novih. Istaknut je konstruktivan i dobro pripremljen pristup Srbije pregovorima, što je jasan znak odlučnosti i političke volje.\n- Pohvaljene su ekonomske reforme, ali i ukupan reformski proces društva.\n- Pohvaljen je konstruktivan i humanitaran pristup Srbije prilikom suočavanja sa migrantskom krizom, ali se ističe da bi Srbija trebalo da usvoji novi Zakon o azilu.\nŠTA TREBA POPRAVITI\n- Evropski parlament zabrinjava prisutnost ruskih aviona u Nišu, u kontroverznom rusko-srpskom humanitarnom centru. Srbija je pozvana da postepeno usklađuje svoju spoljnu i bezbednosnu politiku sa politikom EU, uključujući i politiku prema Rusiji. Izražava se žaljenje što je Srbija bila jedna od 26 država koja nije podržala Rezoluciju o Krimu u UN, a kojom se zahtevalo prisustvo međunarodne posmatračke misije na poluostrvu.\n- Od Srbije se traži dalje zalaganje na zaštiti pripadnika ranjivih grupa kao što su Romi, osobe sa invaliditetom, LGBT populacija, migranti i zatvorenici.\n- Kritikuje se što nezavisnost pravosuđa nije osigurana u praksi, kao i što nema vidljivog napretka u borbi protiv korupcije. Vlast se poziva i na jačanje nezavisnih institucija i demokratije, a ističe se da je jedina oblast u kojoj nema nikakvog napretka sloboda medija i izražavanja.\n- Osuđuje se retorika korišćena tokom predsedničke kampanje od strane vladinih zvaničnika i provladinih medija, a koja je bila usmerena protiv drugih predsedničkih kandidata. Dodaje se i to da je medijska zastupljenost tokom predizborne kampanje bila nejednaka, i da su političari opozicije bili uskraćeni za javne debate.\n- Izražava zabrinutost jer u toku godinu dana nije bilo napretka u istrazi slučaja "Savamala" i poziva se na brzo rešenje događaja i na punu saradnju sa pravosudnim organima kako bi se počinioci priveli pravdi.\n- Izražava se zabrinutost zbog negativne kampanje koja se vodi protiv istraživačkih novinara, pre svega onih koji izveštavaju o korupciji. Od vlasti se zahteva da promene odnos.


Aleksić: Koja je uloga Mirka Škera iz BIA u aferi „Jovanjica“? - Politički.rs\nPotpredsednik Narodne stranke Miroslav Aleksić na konferenciji za novinare postavio je pitanja državnom vrhu Srbije i nadležnim institucijama da li će se utvrditi uloga Mirka Škera u aferi “Jovanjica”, koji je u trenutku hapšenja Predraga Koluvije bio načelnik centra Bezbednosno-informativne agencije (BIA) za Grad Beograd.\nOn je upitao da li je, kada se dogodilo hapšenje na autoputu, Predrag Koluvija između ostalih pisao poruke i zvao upravo Škera.\n„Da li se pozivao na njega i šta je uloga Mirka Škera“, pita Aleksić.\nAleksić dodaje da uhapšeni pripadnici BIA, koji su se našli na imanju prilikom upada policije, tvrde da ih je na imanje poslao upravo Škero, kao njihov nadređeni.\n„Da li je tačno da je on bio jedan od glavnih logističara Predraga Koluvije u vezi sa proizvodnjom marihuane na imanju Jovanjica“, pitao je takođe Aleksić na konferenciji za novinare.\nTags: BIA JOVANJICA MIROSLAV ALEKSIĆ\nPrevious Pahor: Za očuvanje mira u regionu potreban relativno brz ulazak svih zemalja u EU\nNext Đorđević: Brnabić da objasni izjavu da se može postići trajno rešenje za Kosovo


Štrajk glađu danas je počelo 17 radnika Fabrike automobila u Priboju (FAP).Predsednik Štrajkačkog odbora Miroslav Mršević rekao je da grupa radnika koja štrajkuje glađu u holu fabričke zgrade ima dva zahteva - prvi je isplata zaostalih plata i povezivanje radnog staža, a drugi rešavanje sudbine 500 radnika FAP-a koji će biti višak.\n"Zahtevamo da se u svemu poštuje Zakon o radu i da nam se isplate zaostale plate i poveže radni staž. Poslednja plata koju smo primili odnosi se na maj prošle godine", rekao je Mršević.\nOn je dodao da je drugi uslov da se reši sudbina 500 radnika FAP-a koji "očigledno postaju višak", ali ne po Uredbi o preduzećima koja su u restrukturiranju, već po Zakonu o radu.\nMršević kaže da su radnici spremni da na jedno vreme "zamrznu" štrajk glađu ukoliko Vlada imenuje novi profesionalni menadžment Fabrike. Kako je rekao, to bi bio znak dobre volje da se rešavaju dva osnovna zahteva.\nPremijer Srbije Aleksandar Vučić rekao je u utorak da se i dalje pregovara o prodaji FAP-a kompaniji SISU, koja traži subvencije od 30 miliona dolara. Prema Vučićevim rečima, razgovori će biti uspešni ako ta kompanija da garancije za te državne podsticaje.\nRadnici FAP-a štrajkuju od 22. februara i zahtevaju isplatu devet zaostalih zarada, overu zdravstvenih knjižica i povezivanje radnog staža za više od pet godina. FAP je jedno od preostalih 10 preduzeća u restrukturiranju čija zaštita od poverilaca prestaje 31. maja i od tada neće moći da dobijaju nikakvu državnu pomoć.\nMinistarstvo: Spremni smo za razgovore\nMinistarstvo privrede saopštilo je da je spremno i otvoreno za nove razgovore o bilo kom pitanju o kome bi predstavnicima pribojskog preduzeća FAP hteli da razgovaraju, napominjući da odluka dela radnika da štrajkuju glađu dovodi u pitanje sve napore koji se ulažu da se problem prevaziđe.\nU saopštenju se podseća da je na sastanku u utorak, u Ministarstvu privrede, sa predstavnicima FAP postignuta saglasnost o većini zahteva koji su predstavnici radnika izneli.\nSaglasnost je postignuta oko povezivanja radnog staža i overe zdravstvenih knjižica, a predstavnici FAP razumeli su predočene mogućnosti države oko isplate zarada, dodaje se u saopštenju.\nPostignuta je saglasnost i prihvaćen predlog za smenu menadžemnta preduzeća, ali je konstatovano da se u narednih sedam dana, usaglasi predlog novog rukovodstva.\nDogovoreno je da početkom sledeće nedelje, u ponedeljak ili utorak, bude održan sastanak sa predstavnicima Ministarstva odbrane i da se sagledaju zahtevi i mogućnosti Vojske Srbije, koja će dati doprinos u očuvanju delatnosti i neophodnog broja radnih mesta u FAP, ističe Ministarstvo.


Makron se založio za ljudska prava u Egiptu - Svet - Dnevni list Danas\nPočetna » Svet » Makron se založio za ljudska prava u Egiptu\nFrancuski predsednik Emanuel Makron rekao je danas da se založio za poštovanje ljudskih prava tokom sastanka s egipatskim predsednikom Abdel-Fatahom el-Sisijem, jednim od ključnih saveznika u borbi protiv islamskih ekstremista a čija vlada sprovodi veliki obračun s opozicijom.\n2Piše: Beta 28. januara 2019. 15.31\nFoto: Beta/ TF1 via AP\nMakron, koji se nalazi u trodnevnoj poseti Egiptu, najmnogoljudnijoj arapskoj zemlji, rekao je pre razgovora da je želeo da „vodi iskreni dijalog o temi javnih sloboda i ljudskih prava“, o čemu je bilo govora i tokom prethodnih susreta s egipatskim zvaničnicima.\nFrancuska sebe smatra postojbinom ljudskih prava a njene vlasti su se našle pod pritiskom organizacija i aktivista da pokrenu to pitanje sa el-Sisijem. El-Sisi je 2013. bio na čelu vojnog udara kojim je zbačen demokratski izabrani islamistički predsednik Mohamed Morsi.\nEgipatske vlasti su od tada zatvorile hiljade ljudi, većinom islamista ali i određen broj poznatih sekularnih aktivista od kojih su mnogi stajali iza pobune u kojoj je 2011. srušen dugogodišnji lider Hosni Mubarak. Egipat je takođe optuživan i za arbitrarna hapšenja, nestanke i mučenje, a većina nezavisnih medija je ućutkana.\nVlasti u Kairu tvrde da se bore protiv terorizma i da pokušavaju da povrate stabilnost posle godina nemira.\nMakron je rekao da je zatvoreno previše običnih ljudi „koji ne prete stabilnosti vlasti“.\n„To je oblast na koju ću se i dalje fokusirati. Tokom ovog puta ću biti otvoreniji“, rekao je Makron novinarima sinoć, i dodao da je bolje postupanje prema političkim protivnicima u interesu samog el-Sisija i Egipta.\nFrancuski lider je izjavio da je trenutni obračun s protivnicima gori od onih iz vremena Mubaraka.\nOn je najavio i da će sa egipatskim liderom razgovarati i o određenim osobama.\nMakron je, međutim, odbacio mogućnost da ljudska prava stanu na put prodaji oružja Egiptu, rekavši da je reč o „dve nepovezane stvari“.\negipat, Emanuel Makron, ljudska pravaKairo\nNVO potpisale protest zbog glorifikacije Putinovog režima u Srbiji\nMirko M. kaže:\nDok u sopstvenoj zemlji gadja stanovnistvo gumenim mecima u oci i udara metalnim pendrekom.\nDodjes u drugu zemlju koju si ranije pljackao i nedaleko i bombardovao dolazis da im drzis predavanja o ljudskim pravima bilo bi bolje da oni tebi odrza predavanje o tim istim ljudskim pravima.


Beta/Danas | 17. nov 2018.\nOna je za list Danas kazala da je tekst „Dosoljavanje“ zbog kojima im je propisana kazna od 150.000 dinara bio „satiričnog tona“, te da u njemu „nije u vidu imala ličnost ministra Stefanovića, već njegovu funkciju“.\n„U tekstu sam se zapitala ko je Stefanoviću dao ulogu da uvek ispadne najgluplji. To sam istakla na kontru njegovog objašnjenja da te noći, za vreme rušenja u Savamali, policija nije mogla da reaguje zato što bi se na taj način dovela u opasnost da strada od otvorenih kablova“, ocenila je Pešić.\nPrema njenim rečima, ona je tokom suđenja Stefanoviću ukazala da on „novinare i medije tuži samo zbog tekstova u Savamali“, a ne zbog drugih u kojima je doveden u negativni kontekst, i da je Savamala „konkretan dokaz kako je aktuelna vlast suspendovala državu“.\nPešić je izjavila da će uložiti žalbu na presudu Apelacionog suda, ali da „nema nikakva očekivanja u vezi sa ovim sporom“.\nNebojša Stefanović NIN Peščanik Vesna Pešić\n← Vašington post: Saudijski princ naručio ubistvo Kašogija\nStefanović tuži samo zbog Savamale, ne i zbog doktorata →


Vesti online / Vesti / Svet / "Bild": Američki vojnici odlaze, Rusija rešava sudbinu Sirije\nOdlazak američke vojske iz Sirije doneće celom regionu Bliskog istoka niz promena, prognozira nemački "Bild". Korist od toga imaće Rusija, koja će sada zajedno sa Turskom i Iranom rešavati sudbinu Sirije. Novi odnos snaga neće ići naruku sirijskim Kurdima, kao ni Izraelu, ocenjuje nemački list.\nPrema pisanju "Bilda", položaj sirijskih Kurda biće ozbiljno otežan, jer će se naći pod pritiskom Ankare. Nova situacija ne odgovara ni Izraelu, s obzirom na to da američki vojnici više neće kontrolisati sirijsko-iračku granicu, što će omogućiti Iranu da nesmetano obavlja svoje vojne isporuke.\nŠto se tiče Nemačke, piše "Bild", ona će biti prinuđena da preuzme veću odgovornost kada je reč o rešavanju budućnosti Sirije.\n"SAD više ne mogu da budu svetski žandar. Nalazimo se u zemljama za koje većina ljudi nikada nije ni čula. Iskreno govoreći, to je smešno", prenosi "Bild" reči Donalda Trampa povodom njegove odluke da povuče američku vojsku iz Sirije i Avganistana.\nEksperti u tom koraku vide kraj ere u kojoj su SAD preuzimale na sebe odgovornost za zaštitu zapadnih vrednosti po celom svetu, napominje nemački list.\n* Tramp o povlačenju vojske: Nismo ni mislili da izgradimo Siriju\nPrema stavu "Bilda", najveću korist od povlačenja američkih snaga iz Sirije imaće Rusija. Već su održani pregovori ruskih i turskih ministara odbrane i inostranih poslova, a početkom sledeće godine planiran je novi sastanak lidera Rusije, Turske i Irana "koji će sada određivati sudbinu Sirije".\n"Bild" piše da će se sa povlačenjem američkih odreda ozbiljno pogoršati položaj Kurda koji zauzimaju značajne teritorije na severoistoku Sirije. Turska je već objavila da želi da očisti sirijski sever od kurdskih ustanika.\nKurdske jedinice su tim povodom u petak predale sirijskim vladinim snagama pogranično utvrđenje Manbidž, strahujući da bi turska vojska mogla da krene u ofanzivu na taj grad.\nList konstatuje da Berlin sada neće moći da se drži po strani kada je reč o rešavanju političke budućnosti Sirije. Nemačka će 1. januara ponovo postati članica Saveta bezbednosti UN, u mandatu od dve godine. Ministar inostranih poslova Hajko Mas izjavio je da će nemački glas u Savetu bezbednosti imati veću težinu, kao i da Berlin neće zazirati od teških odluka.\n"Bild" ocenjuje da će Trampova odluka o povlačenju američkih vojnika iz Sirije biti košmar za Izrael, jer su do sada Amerikanci kontrolisali granicu između Iraka i Sirije, sprečavajući isporuke oružja iz Irana. Predstavnici Izraela strahuju da bi Teheran uskoro mogao "ponovo da destabilizuje region".